title: Elohopeasyanidi

text: Elohopeasyanidi liukenee erittäin hyvin poolisiin liuottimiin, kuten veteen, alkoholiin ja ammoniakkiveteen. Se liukenee huonosti eetteriin, eikä liukene esimerkiksi bentseeniin, öljyihin ja muihin veteen liukenemattomiin yhdisteisiin.


title: Elohopeasyanidi

text: Yhdiste hajoaa äkillisesti joutuessaan tekemisiin happojen kanssa, jolloin muodostuu vetysyanidia.


title: Elohopeasyanidi

text: Elohopeasyanidi tummuu sen ollessa pitkään valossa. Yhdiste myös reagoi voimakkaasti hapettimien, metallikloraattien, perkloraattien, nitraattien ja nitriittien kanssa, jolloin syntyy hyvin voimakas räjähdys.


title: Elohopeasyanidi

text: Yhdistettä voidaan valmistaa vetysyanidin ja elohopea(II)oksidin välisellä reaktiolla.


title: Elohopeasyanidi

text: Elohopeasyanidi on yksi myrkyllisimmistä yhdisteistä sen ollessa syanidi, ja sen sisältämän elohopean vuoksi.


Rullakiekon maailmanmestaruuskilpailut 2012 järjestettiin Saksassa. Maailmanmestaruuden voitti Kanada, joka päihitti isäntämaan finaalissa lukemin 9-5. Pronssia sai Suomi, joka voitti Slovenian pronssiottelussa maalein 9-4.


title: Rullakiekon maailmanmestaruuskilpailut 2012

text: I divisioonan mestaruuden voitti Slovakia, hopealle pääsi Unkari ja pronssille Itävalta.


text: Mestaruuskisat oli jaettu kahteen divisioonaan ja edelleen neljään lohkoon. Lohkot A ja B pelasivat maailmanmestaruudesta ylemmässä divisioonassa ja lohkot C ja D pelasivat 1-divisioonan mestaruudesta ja noususta ylempään lohkoon. Vastaavasti ylemmän lohkon viimeinen pudotettiin 1-divisioonaan. 1-divisioonan kaksi viimeistä joukkuetta putosivat pois mestaruuskisoista.


title: Pohjolan tuulet

text: ”Pohjolan tuulet” on suomalaisen Kuningasidea-yhtyeen kappale, joka julkaistiin yhtyeen syyskuussa 2014 julkaistavan "Nimi on enne" -albumin ensimmäisenä singlenä 16. toukokuuta 2014. Kappale sai kuitenkin ensiesityksensä jo 30. huhtikuuta 2014 "" -ohjelmassa. Kappaleen on säveltänyt ja sanoittanut Toni Kimpimäki sekä Väinö Wallenius ja sitä on ollut sanoittamassa myös Pauli Korjus.


title: Pohjolan tuulet

text: Kappaleesta julkaistiin 27. toukokuuta 2014 Anssi Kömin ohjaama musiikkivideo.


title: Pohjolan tuulet

text: Julkaisunsa jälkeen kappale on noussut soitetuimmaksi radiokappaleeksi ja latauslistan 20:nneksi.


title: Hurtsin diskografia

text: Tämä on englantilaisen synthpopduo Hurtsin diskografia. Hurts on tähän päivään mennessä julkaissut muun muassa kaksi studioalbumia ja 11 singleä. Yhtyeen ensimmäinen studioalbumi, "Happiness", myi maailmanlaajuisesti yli kaksi miljoonaa kopiota.


title: California Nights

text: ”California Nights” on brittiläisen Sweet-yhtyeen esittämä kappale vuodelta 1978. Se julkaistiin yhtyeen albumilla "Level Headed" sekä erikseen singlenä, joka nousi Länsi-Saksassa listasijalle 23 ja Yhdysvalloissa sijalle 76. Se oli siten yhtyeen viimeinen hitti Billboard Hot 100 -listalla. Britanniassa ja Manner-Euroopassa singlen julkaisi Polydor Records, Yhdysvalloissa Capitol Records.


title: California Nights

text: Eagles-yhtyeen tuotantoon verrattu kappale on merkitty yhdessä tekemäksi, mutta suurin osa siitä on basisti Steve Priestin käsialaa. Hän myös laulaa sen. ”California Nights” oli myös teemallisesti enteellinen, sillä Priest muutti 1980-luvulla ensin New Yorkiin ja sitten Kaliforniaan.


title: California Nights

text: Singlen B-puolella on kappale ”Show Me the Way”, joka oli alkujaan "Off the Record" -albumin ”Laura Lee” -kappaleeseen tehty jatko-osa. Vaikka yhtye oli kertonut luopuneensa hard rockista, palasi se siihen vielä tällä kappaleella. Kokonainen versio ”Laura Lee (Show Me the Way)” on sittemmin julkaistu yhtyeen harvinaisuuksia sisältävillä kokoelmilla.


title: Yamaman taistelu

text: Yamaman taistelu oli vuonna 633 käyty taistelu Yamaman alueella (nykyisen Saudi-Arabian itäosassa). Taistelu oli osa profeetta Muhammadin kuoleman jälkeen muslimien ja beduiinien välillä syttyneitä Ridda-sotia. Taistelu päättyi muslimien voittoon.


title: Yamaman taistelu

text: Yamaman taistelu on merkittävässä roolissa islamin historiassa, sillä perimätiedon mukaan islamin pyhä kirja Koraani päätettiin taistelun jälkeen koota ensimmäistä kertaa kirjoitettuun muotoon. Perimätiedon mukaan taistelussa kuoli lukuisua hafizseja, eli Koraanin ulkoaosaajia, ja muslimien keskuudessa syntyi pelko siitä, että osa Koraanin osista voisi unohtua, ellei Koraania kirjattaisi pian kokonaan ylös. Nykyaikaisessa historiantutkimuksessa tämän tarinan todenperäisyyttä on epäilty, koska perimätiedon mukana kulkeneissa listoissa taistelussa kuolleista muslimeista ei ole mukana nykyaikana tunnettuja hafizeja. Islamin tutkimuksen professori Jaakko Hämeen-Anttilan mukaan kuitenkin jo yhden taitavan hafizin kuolema olisi voinut saada muslimit kokoamaan Koraania muistiin.


title: Phoebe Stänz

text: Phoebe Stänz (s. 7. tammikuuta 1994 Zetzwil, Sveitsi) on sveitsiläinen jääkiekkoilija, joka pelaa NCAA-joukkue Yale Bulldogsissa. Hän oli mukana voittamassa pronssia talviolympialaisissa 2014.


title: Exile (Hurtsin albumi)

text: Exile on englantilaisen synthpopduo Hurtsin toinen studioalbumi, joka julkaistiin 8. maaliskuuta 2013.


title: Exile (Hurtsin albumi)

text: Albumin pääsingle, ”Miracle”, julkaistiin 11. tammikuuta 2013. Sitä seurasi toinen single, ”Blind”, toukokuussa. Kolmas ja viimeinen single, ”Somebody to Die For”, julkaistiin heinäkuussa 2013. "Exilen" paras sijoitus Britannian albumilistalla oli yhdeksäs sija. Suomessa se debytoi virallisen albumilistan toisella sijalla. Se pääsi kymmenen parhaan joukkoon myös kahdeksassa muussa maassa.


title: Haldor Halderson

text: Harold ”Slim” Halderson (7. tammikuuta 1898 Winnipeg, Manitoba, Kanada – 1. elokuuta 1965) oli kanadalainen jääkiekkoilija, joka pelasi kesäolympialaisissa 1920.


title: Haldor Halderson

text: Halderson voitti uransa aikana olympiakultaa kaikkien aikojen ensimmäisessä olympialaisissa järjestetyssä jääkiekkoturnauksessa. Hän voitti Stanley Cupin vuonna 1925.


title: Erik Durm

text: Erik Durm (s. 12. toukokuuta 1992 Pirmasens) on saksalainen jalkapalloilija, joka pelaa Valioliigan Huddersfieldissa. Hän siirtyi sinne kesällä 2018 Bundesliigan Borussia Dortmundista. Durm voi pelata laitapuolustajana tai laitalinkkinä.


title: Erik Durm

text: Durm valittiin Saksan maajoukkueeseen vuoden 2014 MM-kilpailuihin, vaikka oli pelannut ennen lopputurnausta vain yhden A-maaottelun.


title: Christian Forss (albumi)

text: Christian Forss on Suomen "Idols"-kilpailun ensimmäiseltä tuotantokaudelta tutuksi tulleen Christian Forssin vuonna 2004 julkaistu esikoisalbumi. Albumi nousi Suomen viralliselle albumilistalle kuudeksi viikoksi, parhaimmillaan kuudenneksi (36/2004). Albumi on myynyt kultaa.


title: Christian Forss (albumi)

text: Albumilta julkaistiin kaksi singleä, jotka menestyivät kohtalaisesti. Ensimmäinen single ”That's How It Goes” julkaistiin 28. toukokuuta 2004. Singlelistalle se nousi viideksi viikoksi ja oli parhaimmillaan listan 12:s (29/2004). Toinen single ”Unforgettable” nousi singlelistalle neljäksi viikoksi ja oli listalla parhaimmillaan neljäs (33/2004). Single myi lopulta kultaa. Radiosoitossa ”Unforgettable” nousi kuudenneksi soitetuimmaksi kappaleeksi.


title: Jänikset (suku)

text: Jänikset ("Lepus") on jäniseläinsuku. Siihen kuuluu noin 30 lajia. Lajien esiintymisalue on laaja ja taksonomia kiistanalainen, sillä ei ole selvää mitkä ovat alalajeja, mitkä varsinaisia lajeja. Niitä on aiemmin jaettu kahdeksaan alisukuun, mutta jaosta on nyttemmin luovuttu.


title: Jänikset (suku)

text: Jäniksillä on yleisesti ottaen pitemmät korvat, pitemmät takajalat ja hiukan pitempi häntä kuin muilla jäniseläimillä. Suvussa on kaksi mustaa lajia, muiden väritys on tyypillisesti "agouti", eli selästä harmaanruskea ja vatsapuolelta hyvin vaalea. Pohjoisen ja vuoristoalueiden lajit vaihtavat väriä talvisin valkoiseksi.


title: Jänikset (suku)

text: Tyypillisesti jänikset ovat suurempia kylmemmässä ilmastossa siten että pohjoiset lajit painavat noin 5 kg, lauhkean ilmaston jänikset noin 3 kg ja päiväntasaajan seudun jänikset noin 2 kg. Suvun pienin laji on kuitenkin lumikenkäjänis, joka on 36-52 cm pitkä ja painaa noin 1,3 kg. Suurimpiin lajeihin kuuluu napajänis, joka voi kasvaa 68 cm pitkäksi ja painaa jopa 7 kg.


title: Jänikset (suku)

text: Jäniksiä tavataan kaikkialla Euroopassa, Aasiassa, Afrikassa, Grönlannissa ja Pohjois-Amerikassa. Useimmat lajit viihtyvät aukeissa maisemissa. Perinteisen maanviljelyn aukeat maisemat ovat sopineet niille hyvin, mutta tehomaaviljelyn käyttämät aineet ovat haitaksi.


title: Jänikset (suku)

text:
Jänikset ovat lähes poikkeuksetta kasvinsyöjiä. Ne nöpöttävät päiväsaikaan piilossa pensaikossa ja juoksevat pakoon avoimelle alueelle vaaran uhatessa, toisin kuin kanit jotka pakenevat koloihin.
Useimmat jänisnaaraat saavat vuodessa noin kymmenen poikasta, mutta pohjoisessa on tyypillisempää että syntyy muutamia suurehkoja poikueita, kun taas etelässä poikaset syntyvät yksi tai kaksi kerrallaan.


title: Jänikset (suku)

text: Jänisten sukuun kuuluu Animal Diversity Webin mukaan seuraavat lajit:


title: Viuhahdus (kappale)

text: Viuhahdus on Veikko "Vexi" Salmen salanimellä "Emil von Retee" sanoittama iskelmä vuodelta 1974, jonka säveltäjäksi on merkitty Antti "Irwin" Hammarberg.


title: Viuhahdus (kappale)

text: On kuitenkin jokseenkin kyseenalaista voidaanko Irwiniä pitää kappaleen säveltäjänä, sillä jo vuonna 1963 amerikkalainen duo "Dean & Jean" levytti kappaleen "Hey Dean, Hey Jean (party song)" jonka sävelkulku on siinä määrin samankaltainen, että se herättää voimakkaita epäilyksiä plagiaatista.


title: Viuhahdus (kappale)

text: Kappale ei koskaan päätynyt Irwinin studioalbumeille, vaan se julkaistiin ensin "Pannaan menemään" -singlen B-puolella ja lisäksi muutamaa vuotta myöhemmin ilmestyneellä Irwin Goodman Story -kokoelmalevyllä.


title: Charleston (tanssi)

text: Charleston on Yhdysvalloissa syntynyt tanssityyli. Se oli 1920-luvun suosituin seuratanssi niin, että koko vuosikymmenen amerikkalaista ja länsieurooppalaista seuraelämäkulttuuria kutsutaan usein ”charleston-aikakaudeksi”.


title: Charleston (tanssi)

text:
Tanssityyli sai nimensä pianisti James P. Johnsonin samannimisestä kappaleesta, joka taas on nimetty Etelä-Carolinassa sijaitsevan Charlestonin kaupungin mukaan.
Kappale nousi suosioon sen soitua vuonna 1923 Broadway-revyyssä "Runnin' Wild". Tanssin sanotaan saaneen vaikutteita Kap Verden saarten tanssityylistä.


title: Charleston (tanssi)

text: Charlestonia tanssitaan dixieland- tai ragtime-musiikin tahdissa. Musiikillisessa mielessä charleston on muunnelma muista 4/4-tahtilajissa kulkevista tanssirytmeistä, kuten foxtrotista. Charlestonille on tyypillistä synkopoiva rytmi, jossa kolmannelle tahdinosalle osuva isku on siirretty kahdeksasosan verran aiemmaksi.


title: Charleston (tanssi)

text: Charlestonissa tanssija on vuoroin varpaillaan, vuoroin kantapää maassa ja nostaa sääriään vuorotellen ilmaan polvesta taivuttaen (ns. heittoaskel). Charlestonia voidaan tanssia yksin, pareissa tai suuremmassa ryhmässä.


title: Charleston (tanssi)

text: Charlestonin sanotaan antaneen vaikutteita muun muassa hip hop- ja street dance-tanssityyleille.


title: Hungry Heart

text: Hungry Heart on Suomen "Idols"-kilpailun ensimmäiseltä tuotantokaudelta tutuksi tulleen Christian Forssin toinen studioalbumi, joka julkaistiin 12. lokakuuta 2005. "Hungry Heart" ei menestynyt lainkaan verrattuna kultaa myyneeseen esikoisalbumiin, sillä toinen albumi ei noussut lainkaan Suomen viralliselle albumilistalle.


title: Hungry Heart

text: Albumin ensimmäinen single ”Half a Chance” julkaistiin elokuussa 2005. Vaikka kappale sai jonkin verran radiosoittoa, ei se silti noussut singlelistalle. Toisena singlenä julkaistiin albumin nimikappale ”Hungry Heart”, josta julkaistiin myös "simglish-versio" -peliä varten. Versiolla Forss laulaa "Sims"-peleissä käytettävää simglish-kieltä, joka on todellisuudessa siansaksaa. Kolmantena singlenä julkaistiin kappale ”Enough”.


title: Hotelli Sointu

text: Hotelli Sointu oli Yle TV1:n myöhäisillassa vuosina 2000 ja 2001 esittämä musiikkiohjelma. Ohjelmaa "isännöivät" Essi Wuorela ja Arto Nyberg. Ohjelman housebändissä soittivat muun muassa Pedro Hietanen sekä Tommi Lindell.


title: Hotelli Sointu

text: Ohjelman jokaisessa jaksossa oli vieraana joku artisti, jolle arvottiin aihe, josta tämän tuli neljässä tunnissa loihtia esitettävä kappale. Otsikon lisäksi artistille annettiin yksi lause, joka piti sisällyttää kappaleen sanoitukseen. Pääsääntöisesti artisti myös esitti itse tekemänsä kappaleen. Osa kappaleista jatkoi elämäänsä artistien levyillä, osa unohtui pöytälaatikoiden pohjille pölyttymään.


title: Hotelli Sointu

text: Ohjelmassa vieraili koko joukko Suomen eturivin artisteja, muun muassa Juice Leskinen, Mikko Alatalo, Ismo Alanko, Tapani Kansa, Remu Aaltonen, Aki Sirkesalo, Pauli Hanhiniemi, Anna Eriksson, Tapio Liinoja ja useita muita.


title: Hotelli Sointu

text: Hotelli Sointu voitti vuonna 2001 Venla-palkinnon musiikkiohjelmien sarjassa.


title: Luettelo SM-liigan jäähypörssin voittajista

text: Tämä on luettelo jääkiekon SM-liigan runkosarjan eniten jäähyminuutteja keränneistä pelaajista vuosittain.


title: The Amazing Spider-Man (vuoden 2012 videopeli)

text:
Peli on myös saanut jatko-osan The Amazing Spider-Man 2(videopeli)
The Amazing Spider-Man on vuonna 2012 alustoille Nintendo DS, Nintendo 3DS, PlayStation 3, Wii, Xbox 360, Microsoft Windows, Wii U ja PlayStation Vita julkaistu videopeli, joka pohjautuu saman nimiseen elokuvaan.


text: Peli perustuu vahvasti "The Amazing Spider-Man" - elokuvaan samalta vuodelta, mutta tarinaan on lisätty Rhino, joka ei esiinny elokuvassa (Rhino esiintyy kylläkin elokuvan jatko-osassa, joka julkaistiin vuonna 2014). Myös Felicia Hardy (alias. Musta Kissa nähdään pelissä, muttei elokuvassa. Rhinon tapaan Hardy esiintyy vasta elokuvasarjan toisessa osassa (ei kuitenkaan Mustana Kissana).


title: Cathal Brugha

text: Cathal Brugha (synt. Charles William St John Burgess; 18. heinäkuuta 1874 Dublin – 7. heinäkuuta 1922 Dublin) oli irlantilainen sotilas ja poliitikko, joka oli mukana Irlannin itsenäisyyskamppailussa. Hän toimi Irlannin tasavallan Dáil Éireann -hallituksen ensimmäisenä presidenttinä 22. tammikuuta – 1. huhtikuuta 1919 sekä puolustusministerinä Irlannin itsenäisyyssodan aikana 1919–1922. Hän kaatui Irlannin sisällissodan alkuvaiheen Dublinin taistelussa kapinallisten joukkojen puolella.


title: Cathal Brugha

text: Brughan isä Charles Burgess oli Dublinissa asunut protestanttinen taidekauppias, joka kannatti vahvasti irlantilaista nationalismia. Hänen äitinsä oli kuitenkin katolinen ja perheen lapset kasvatettiin tämän uskoon. Brugha joutui keskeyttämään opintonsa perheen taloudellisten vaikeuksien vuoksi ja työskenteli myöhemmin kauppamatkustajana perustettuaan kahden ystävänsä kanssa pienen kynttilätehtaan. Hän kiinnostui Irlannin gaelilaisesta perinnöstä ja iirin kielestä liityttyään vuonna 1899 Conradh na Gaeilge -järjestöön, ja muutti pian myös nimensä iirinkieliseen muotoon "Cathal Brugha". Vuonna 1908 hän liittyi maanalaiseen vallankumousjärjestö Irlannin tasavaltalaisveljeskuntaan (IRB) ja vuonna 1913 hänestä tuli vastaperustettujen Irlannin vapaaehtoisjoukkojen upseeri. Hän johti vapaaehtoisjoukkojen osastoa, joka haki heinäkuussa 1914 Howthiin toimitetun salaisen aselastin. Brugha osallistui vuoden 1916 pääsiäiskapinaan ja toimi Éamonn Ceanntin apulaiskomentajana. Hän haavoittui hyvin vakavasti kapinan viidentenä päivänä, mutta jatkoi siitä huolimatta yksinään vastapuolen joukkojen pidättelemistä. Kapinan kukistamisen jälkeen hän oli sairaalahoidossa ja vältti rangaistuksen kapinaan osallistumisesta. Hän toipui vain osin vammoistaan, ja oli loppuikänsä rampa sekä kärsi jatkuvista kivuista.


title: Cathal Brugha

text: Brugha valittiin lokakuussa 1917 Sinn Féin -puolueen puoluejohtoon, mutta hän piti itseään ensisijaisesti sotilaana eikä poliitikkona ja erosi paikaltaan huhtikuussa 1918, kun Sinn Féin myötäili hänestä liikaa Irlannin parlamentaarista puoluetta niin sanotun kutsuntakriisin yhteydessä. Hän oli mukana perustamassa Irlannin vapaaehtoisjoukkoja uudelleen pääsiäiskapinan jälkeen ja toimi niiden esikuntapäällikkönä lokakuusta 1917 huhtikuuhun 1919. Brugha valittiin Britannian parlamenttiin Waterfordin edustajana joulukuun 1918 vaaleissa. Muiden Sinn Féinin edustajien tavoin hän kieltäytyi ottamasta paikkaansa vastaan ja liittyi sen sijaan Dubliniin perustettuun kansalliskokoukseen eli Dáil Éireanniin. Koska Sinn Féinin johtajat Eamon de Valera ja Arthur Griffith olivat tuolloin vankilassa, Brugha nimettiin 22. tammikuuta uuden tasavaltalaishallituksen vt. presidentiksi. Hän kuitenkin luovutti paikkansa de Valeralle 1. huhtikuuta ja siirtyi sen sijaan puolustusministeriksi. Brugha oli yksi harvoja tasavaltalaisten johtajia, joka onnistui pysyttelemään vapaalla jalalla koko Irlannin itsenäisyyssodan ajan (1919–1921). Puolustusministerin asemastaan huolimatta hänen kosketuksensa Irlannin tasavaltalaisarmeijaan (IRA) oli sodan aikana heikko eikä hän pitänyt siitä, miten suureksi hänen alaisensa Michael Collinsin vaikutusvalta kasvoi. Brugha vastusti myös IRB:n vaikutusvaltaa IRA:ssa ja hänen suhteensa IRA:n sissistrategiaan oli ongelmallinen, sillä hän halusi välttää siviiliuhreja sodassa.


title: Cathal Brugha

text: Brugha ei osallistunut aselevon jälkeisiin neuvotteluihin brittihallituksen kanssa ja vastusti jyrkästi Collinsin ja Griffithin neuvottelemaa Ison-Britannian ja Irlannin sopimusta. Sopimuksen tultua hyväksytyksi Dáilissa tammikuussa 1922 Brugha siirrettiin välittömästi pois puolustusministerin paikalta. Sen jälkeen hän liittyi sopimusta vastustaneen opposition johtoon. Brughan katkeruus ja halveksunta Collinsia kohtaan muuttui tässä vaiheessa julkiseksi panetteluksi. Sisällissodan käynnistyttyä kesäkuun 1922 lopussa Brugha liittyi sopimusta vastustaneisiin kapinallisiin, jotka olivat miehittäneet hotelliryhmän Dublinin keskustassa. Hallituksen joukkojen tulittaessa tykistöllä rakennuksia 5. heinäkuuta useimmat kapinalliset antautuivat, mutta Brugha hyökkäsi yksinään kadulle pistooli kädessä. Hän haavoittui kuolettavasti reiteen ja kuoli 7. heinäkuuta dublinilaisessa Mater Hospital -sairaalassa.


title: Menetetyt

text: Menetetyt on Eevil Stööstä ja Aztrasta koostuvan rap-duo MNTTT:n ensimmäinen, Monsp Recordsin kautta 1. elokuuta 2014 julkaistu studioalbumi. Albumilta julkaistiin etukäteen YouTubessa kappaleet "Zombei" ja "F.A.A.R.A.O.". Kappaleista "Menetetyt", "Mystinen" ja "Bela Lugosi" on julkaistu musiikkivideot. Albumi nousi suoraan Suomen virallisen albumilistan ykkössijalle.


title: Albissola Marina

text: Albissola Marina on kunta Pohjois-Italiassa olevassa Savonan maakunnassa Ligurian alueella. Kunta tunnettiin roomalaisten aikaan nimellä Alba Docilia. Keskiaikaisesta Albissola Marinan kaupungista tuli myöhemmin rikkaitten genovalaisten aatelisten lomapaikka. Albissola Marina on ollut tunnettu keramiikastaan jo 1500-luvulta saakka.


title: Myrnohrad

text: Myrnohrad () tai Mirnograd () on Itä-Ukrainan Donetskin alueella, runsas 50 kilometriä aluekeskus Donetskin luoteeseen sijaitseva hiilikaivoskaupunki ja kaupunkipiiri.


title: Myrnohrad

text: Ukrainan tilastokeskuksen arvion mukaan Myrnohradin kaupungissa oli vuoden 2013 alussa 49 646; maaseutuasukkaat mukaan luettuna koko kaupunkipiirin asukasmääräksi arvioitiin 50 653 asukasta.


title: Myrnohrad

text: Ensimmäiset hiilikaivokset paikkakunnalle perustettiin 1910-luvulla (ensimmäisenä vuonna 1911 kaivos numero 1, nykyään "Tsentralnaja"-kaivos). Vuonna 1934 perustettiin Novyi Donbassin taajama () ja 1935 kaksi paikkakunnan kaivoksista nimettiin tunnetun bulgarialaisen kommunistipoliitikko Georgi Dimitrovin mukaan. Vuonna 1957 koko taajaman nimi vaihdettiin Dimitroviksi (), ja vuonna 1965 se sai kaupungin aseman. Vuonna 2016 kaupunki nimi vaihdettiin Myronhradiksi.


title: Myrnohrad

text: Toukokuun 2014 lopulla seudulla oli Ukrainan hallitusvaltaa vastustavia ja yleistä järjestystä häiritseviä aseistettuja separatisteja (terroristeja), joita maan turvallisuusviranomaiset pyrkivät riisumaan aseista.


title: Dave Donnelly

text: David M. Donnelly (s. 2. helmikuuta 1962 Edmonton, Alberta, Kanada) on kanadalainen entinen jääkiekkoilija, pelipaikaltaan keskushyökkääjä. Hän pelasi urallaan NHL:ssä yhteensä 137 runkosarja- ja viisi playoff-ottelua tehopistein 15+24=39 ja keräten 150 jäähyminuuttia. Donnelly pelasi urallaan myös Suomessa ja Saksassa.


title: Dave Donnelly

text: Donnelly pelasi junioriurallaan vuodet 1979–1981 AJHL-joukkue St. Albert Saintsissa. Hän sijoittui jälkimmäisellä kaudellaan 1980–1981 tehoilla 39+55=94 koko liigan pistepörssissä toiseksi edellään vain Drumheller Falconsin Peter Gerlinger. AJHL:n maalipörssissä Donnelly oli kolmas ja hän voitti myös liigan jäähypörssin 293 minuutillaan. Minnesota North Stars varasi Donnellyn toisella kierroksella 27. pelaajana . Vuodet 1981–1983 hän kävi Pohjois-Dakotan yliopistoa. Donnelly oli jälkimmäisellä kaudellaan 1982–1983 18 osumallaan joukkueensa paras maalintekijä Dusty Carrollin kanssa. Hän voitti myös UND:n sisäisen jäähypörssin 106 minuutillaan, joilla Donnelly sijoittui WCHA:n jäähypörssissä neljänneksi.


title: Dave Donnelly

text: Heinäkuussa 1982 Minnesota North Stars kauppasi Donnellyn oikeudet ja Brad Palmerin Boston Bruinsille vaihdossa Brian Bellowsiin. Yliopistovuosiensa jälkeen hän vietti kauden 1983–1984 pääasiassa Sarajevon olympiakisoihin valmistautuneessa Kanadan maajoukkueessa, mutta turnauksen jälkeen Donnelly siirtyi loppukaudeksi Bruinsin NHL-joukkueen vahvuuteen. Hän teki siellä loppukaudella 16 runkosarja- ja kolmessa playoff-ottelussa tehot 3+4=7. Kaudella 1984–1985 Donnelly pelasi NHL:ssä 38 runkosarja- ja yhden playoff-ottelun tehopistein 6+8=14. Hän pelasi ison osan kaudestaan myös farmijoukkue Hershey Bearsissa, AHL:ssä.


title: Dave Donnelly

text: Kaudella 1985–1986 Donnelly sai tililleen vain kahdeksan NHL-ottelua. Maaliskuussa 1986 hänet kaupattiin Detroit Red Wingsiin vaihdossa Dwight Fosteriin, mutta Donnelly ei saanut joukkueen organisaatiossa tililleen otteluakaan. Kaudeksi 1986–1987 hän siirtyi vapaana agenttina Chicago Blackhawksiin, jossa Donnelly teki uransa ainoan kokonaisen NHL-kautensa aikana 71 runkosarja- ja yhdessä playoff-ottelussa tehot 6+12=18. Lokakuussa 1987 hänet kaupattiin siirtosummaa vastaan Edmonton Oilersiin, jossa Donnelly pelasi kauden 1987–1988 aikana kuitenkin vain neljä ottelua.


title: Dave Donnelly

text: Donnelly siirtyi kaudeksi 1988–1989 Eurooppaan ja SM-liigajoukkue Kalevan Pallon riveihin. Hän teki 43 runkosarjaottelussa lähes piste per peli -tahtia 42 tehopistettä. Donnelly voitti myös SM-liigan jäähypörssin 98 minuutillaan. Kauden 1989–1990 hän pelasi Saksan Eishockey-Bundesligaa EV Landshutin paidassa. Kaudeksi 1990–1991 Donnelly palasi Pohjois-Amerikkaan ja siirtyi AHL-joukkue Maine Marinersin riveihin. Hän jakoi tehoilla 21+30=51 joukkueen sisäisen pistepörssin toisen sijan Ken Hammondin kanssa. Donnelly esiintyi vielä Kanadan maajoukkueessa kaudella 1991–1992, jonka jälkeen hän lopetti pelaajauransa.


title: Dave Donnelly

text: Donnelly edusti Kanadaa Sarajevon olympiakisoissa 1984.


title: Kare Eskola

text: Kare Eskola (s. 1977) on suomalainen freelance-toimittaja, joka on erikoistunut taide- ja kansanmusiikkiin.


title: Kare Eskola

text: Keuruulla varttunut Eskola opiskeli aluksi Tampereen teknillisessä yliopistossa ympäristötekniikkaa, mutta vaihtoi vuoden jälkeen Turun yliopistoon opiskelemaan musiikkitiedettä ja muita humanistisia aineita. Hän tuli Yleisradion musiikkitoimitukseen alun perin kesätoimittajaksi vuosituhannen vaihteen paikkeilla.


title: Kare Eskola

text: Hän tekee Yle Radio 1 -kanavalle ohjelmaa ”Välilevyjä” ja uusia konserttimusiikin äänilevyjä arvioivaa katsausta ”Uudet levyt”. Hän on tehnyt levyarvioita ja musiikkiaiheisia juttuja myös muun muassa musiikkilehti Rondoon. Hän toimitti yhdessä Pekka Tapani Laineen ja Anu Holttisen kanssa vuonna 2016 ensiesitetyn tv- ja radio-ohjelmakokonaisuuden "Klassinen Suomi".


title: Kare Eskola

text: Kare Eskolan äiti on kirjailija ja lasten radio-ohjelmien tekijä Hannele Huovi, ja Eskola on esiintynyt lapsena Yleisradion tuottamissa ohjelmissa. Hän näytteli pääosaa Raili Ruston televisioelokuvassa "Leija" (1989) ja sivuosaa Rauni Mollbergin elokuvassa "Ystävät, toverit" (1990).


title: Šah’tarsk

text: Šah’tarsk () tai Šahtjorsk () on Itä-Ukrainan Donetskin alueen itäosissa, noin 50 kilometriä aluekeskus Donetskin itään sijaitseva hiilikaivoskaupunki ja kaupunkipiiri.


title: Šah’tarsk

text: Ukrainan tilastokeskuksen arvion mukaan Šah’tarskin kaupungissa oli vuoden 2013 alussa 51 007 asukasta. Šah’tarskin kaupunkipiiriin kuului kaupungin lisäksi neljä kaupunkityyppistä taajamaa ja maaseutukylien asukkaita, joten koko kaupunkipiirin väkiluku oli 60 942. Šah’tarskin kaupunki oli myös ympäröivän 19 763 asukkaan Šah’tarskin piirin hallintokeskus.


title: Šah’tarsk

text: Seudulla katsotaan olleen asutusta jo 5. vuosisadalla eaa. Vuonna 1721 seudulta löydettiin hiiltä. Ensimmäinen Venäjän keisarikunnan taajama, sloboda "Oleksijivo-Orlivku" eli "Aleksejevo-Orlovka" () seudulle perustettiin 1764, mitä vuotta pidetään paikkakunnan perustamisvuotena. Vuosina 1901-1903 paikkakunnalle perustettiin kolme pientä hiilikaivosta, jotka alkoivat tuottaa hiiltä lähiseudun teollisuudelle ja rautatielle. Sittemmin kaivoksia perustettiin lisää ja myös asutus lisääntyi. Elokuun 20. päivänä 1953 kolme seudun asutusta Oleksijivo-Orlivku, "Katyk" ja "Olh’ovtšyk" yhdistettiin kaupungiksi, joka sai nimen Šah’tarsk. Kaupungin nimi viittaa kaivoksiin (esimerkiksi = kaivoskaupunki) tai kaivosmiehiin ().


title: Šah’tarsk


title: Šah’tarsk

text: Kaupungista taisteli Kansantasavaltojen liiton kanssa Ukrainan asevoimien 25. maahanlaskuprikaati.


title: Altare

text: Altare on kunta Pohjois-Italiassa olevassa Savonan maakunnassa Ligurian alueella. Altare on ollut tunnettu lasin valmistuksesta. 1900-luvun alussa rakennetussa "Villa Rosa"ssa on lasin valmistukselle omistettu museo, "Museo dell’Arte Vetraria Altarese".


title: Hetken maailma on tässä

text: Hetken maailma on tässä on suomalaisen poplaulaja PistePisteen esikoisalbumi, joka julkaistiin 30. elokuuta 2013. Albumi nousi neljäksi viikoksi Suomen viralliselle albumilistalle, jossa sen paras sijoitus oli 20:s. Albumin on tuottanut DJ Mobster.


title: Hetken maailma on tässä

text: Albumin ensimmäinen single ”Elän sut uudestaan” julkaistiin 2. huhtikuuta 2012. Vaikka kappaleen musiikkivideota on katsottu YouTubessa yli 1,5 miljoonaa kertaa, ei kappale kuitenkaan noussut lataus- tai singlelistalle. Toinen single ”Viljaa” julkaistiin 25. tammikuuta 2013. Albumin nimikappaleesta tehty kolmas single nousi levyn suurimmaksi hitiksi nousten parhaimmillaan lataulistan 22:nneksi sekä radioiden neljänneksi soitetuimmaksi kappaleeksi. YouTubessa kappaleen musiikkivideota on katsottu yli 900 000 kertaa. Syksyllä 2013 albumilta julkaistiin vielä singlenä ”Yksinäisyyden haudalla” -kappale.


title: Bret McKenzie

text: Bret McKenzie (s. 1976) on uusiseelantilainen muusikko, näyttelijä ja koomikko, joka tunnetaan Flight of the Conchords -duon toisena osapuolena Jemaine Clementin rinnalla. Kaksikko on pääosassa BBC:n radiokuunnelmasarjassa sekä HBO:n kahden tuotantokauden mittaisessa televisiosarjassa "Flight of the Conchords" (2007–2009). McKenzie on näytellyt Peter Jacksonin "Taru sormusten herrasta"- ja "Hobitti"-elokuvatrilogioissa ja kirjoittanut Oscar-palkitun kappaleen ”Man or Muppet” elokuvaan "The Muppets" (2011).


title: Bret McKenzie

text: Ensimmäisessä "Taru sormusten herrasta" -elokuvassa, "" (2001), McKenziellä on vain parin sekunnin mittainen vuorosanaton rooli. Hän esittää Elrondin neuvonpitoon osallistuvaa haltiaa. Jotkut katsojat kiinnittivät kuitenkin huomionsa McKenzieen ja nimettömän hahmon ympärille syntyi pieni internet-ilmiö. Hahmo sai kutsumanimen Figwit, lyhenteenä hänen lyhyttä esiintymistään kuvaavasta lausahduksesta ”Frodo is grea ... who is "that"?” (suomeksi jotakuinkin ”Frodo on mahtav– – kuka "tuo" on?”). Elokuvantekijätkin huomasivat ilmiön ja McKenzie pääsi uusimaan roolinsa trilogian päätösosassa, "" (2003). Tällä kertaa hän sai myös yhden repliikin. Vuosikymmentä myöhemmin McKenzie sai roolin Lindirinä, Rivendellin haltiana, Jacksonin "Hobitti"-elokuvatrilogiassa.


title: Tyttöjä! Tyttöjä! Tyttöjä!

text: Tyttöjä! Tyttöjä! Tyttöjä! () on vuonna 1962 ilmestynyt yhdysvaltalainen musiikkielokuva, jonka pääosaa esitti Elvis Presley. Elokuvan käsikirjoituksesta vastasivat Allan Weiss ja Edward Anhalt. Weiss ja elokuvan tuottaja Hal B. Wallis tekivät yhdessä Elviksen kanssa viisi muutakin elokuvaa.


title: Tyttöjä! Tyttöjä! Tyttöjä!

text: Elokuva sai ensi-iltansa Yhdysvalloissa 21. marraskuuta 1962 ja Suomessa 22. maaliskuuta 1963. Suomen TV:ssä elokuva on nähty kahdesti. Ensin TV1:ssä Mainostelevision esittämänä 23. elokuuta 1980 ja toisen kerran Kolmoskanavalla 4. heinäkuuta 1990.


title: Tyttöjä! Tyttöjä! Tyttöjä!

text: Elokuva oli vuonna 1963 ehdolla Golden Globe palkinnon voittajaksi Musikaalien sarjassa. Lisäksi Laurel-palkinnon arvosteluraati listasi ko. vuonna elokuvan kolmanneksi parhaaksi musiikkielokuvaksi ja Elviksen toiseksi parhaaksi miespääosan esittäjäksi musiikkielokuvien sarjassa.


title: Savona

text: Savona on kaupunki Pohjois-Italiassa olevalla Ligurian alueella. Se on samannimisen Savonan maakunnan pääkaupunki. Kaupungilla on pitkät perinteet merenkulussa, ja se on edelleen tärkeä satamakaupunki. Se on myös usein risteilyalusten vierailupaikka.


title: Savona

text: Kaupungin symboli on 1300-luvulta oleva torni "Torre Leon Pancaldo". Se on vanhan kaupunginmuurin ainoa jäljellä oleva osa. Se sijaitsee satamassa, ja sen seinämässä on Savonan pyhimyksen "Nostra Signora della Misericordian" marmorinen patsas.


title: Luís Neto

text: Luís Carlos Novo Neto (s. 26. toukokuuta 1988 Póvoa de Varzim, Portugali) on portugalilainen jalkapalloilija. Hän edustaa venäläistä Pietarin Zenitiä ja on pelipaikaltaan keskuspuolustaja.


title: Luís Neto

text: Neto on kotikaupunkinsa jalkapalloseura Varzim Sport Clubin kasvatti, jonka nuorisoakatemiaan hän liittyi 10-vuotiaana. Ensimmäisen ottelunsa edustusjoukkueessa hän pelasi 10. helmikuuta 2007, kun Varzim kohtasi Benfican Portugalin cupissa. Seuran edustusjoukkue pelasi maan toiseksi korkeimmalla sarjatasolla Segunda Ligassa, mutta Neton peliaika jäi joukkueessa hyvin vähäiselle ensimmäisten neljän kauden aikana.


title: Luís Neto

text: Heinäkuussa 2011 Neto siirtyi ilmaisella siirrolla pääsarjajoukkue Nacionaliin. Hän onnistui murtautumaan joukkueen avauskokoonpanoon ja herätti hyvillä esityksillään kiinnostusta muissa suurseuroissa, kuten Portossa ja Arsenalissa. Neto kuitenkin päätyi kesällä 2012 italialaiseen Sienaan, joka maksoi hänestä 1,7 miljoonan euron siirtokorvauksen.


title: Luís Neto

text: Hän kuului joukkueen avainpelaajiin kauden ensimmäisen puoliskon aikana ja teki muun muassa ensimmäisen maalinsa ottelussa Romaa vastaan. 1. helmikuuta 2013 Neto vaihtoi jälleen maisemaa, kun hän liittyi maanmiestensä Bruno Alvesin ja Dannyn edustamaan Pietarin Zenitiin.


title: Luís Neto

text: Neto teki ensiesiintymisensä Portugalin maajoukkueessa 6. helmikuuta 2013 ystävyysottelussa Ecuadoria vastaan. 19. toukokuuta 2014 hän kuului 23 pelaajan kokoonpanoon vuoden 2014 MM-kilpailuihin.


title: Eumir Deodato

text: Eumir Deodato de Almeida ([ẽʊ̃ˈmiχ djoˈdatu], s. 21. kesäkuuta 1943), on brasilialainen pianisti, säveltäjä, sovittaja ja levytuottaja. Hänen tyylisuuntansa on lähinnä fuusiojazz, johon hän tuo vaikutteita brasilialaisesta musiikista, funkista ja rockista sekä usein teemoja klassisesta orkesterimusiikista. Hän tunnetaan ehkä parhaiten funkjazz-tyylisestä, 9-minuuttisesta sovituksestaan Richard Straussin "Also sprach Zarathustran" alkuteemasta, josta tuli hitti vuonna 1974.


title: Eumir Deodato

text: Deodaton on tuottanut äänilevyjä muun muassa Kool and the Gangille, Björkille ja K. D. Langille. Levytyssovituksia hän on tehnyt muun muassa Wes Montgomerylle, Astrud Gilbertolle ja Frank Sinatralle (albumilla "Frank & Co", 1971). Hänen muita yhteistyökumppaneitaan ovat olleet Aretha Franklin, Bette Midler, Earth, Wind & Fire, Stanley Turrentine ja Antonio Carlos Jobim. Deodato on tehnyt myös paljon elokuvamusiikkia.


title: Eumir Deodato

text: Soittajana Deodato tunnetaan Rhodes-sähköpianon käytöstään, yleensä ääntä hieman särkevän putkivahvistimen kautta.


title: Eumir Deodato

text: Suomessa Deodato on vieraillut omine yhtyeineen ainakin vuoden 2002 Pori Jazz -festivaaleilla. Tuolloin puhallinsektiossa soittivat kolme suomalaista: trumpetisti Mika Mylläri, pasunisti Matti Lappalainen ja saksofonisti Pekka Pylkkänen.


title: Eumir Deodato

text: Deodato syntyi Rio de Janeirossa italialais-portugalilaiseen perheeseen. Hän on muusikkona itseoppinut ja aloitti soittamisen harmonikalla 12-vuotiaana. Hän oppi eri soittimia ja sovitustekniikkaa nopeasti ja teki ensimmäisen levytyksensä jo 17-vuotiaana. Hän työskenteli pianistina ja sovittajana Rion bossa nova -yhtyeissä, mutta lähti monien brasilialaisten taiteilijoiden tavoin maanpakoon sotilashallituksen johtamasta kotimaastaan 1960-luvun lopulla.


title: Eumir Deodato

text: Deodato asettui New Yorkiin ja työskenteli siellä säveltäjä Luiz Bonfán ja tuottaja Creed Taylorin kanssa sovittajana ja kosketinsoittajana.


title: Eumir Deodato

text: Hänen ensimmäinen sooloalbuminsa "Prelude" (1973) oli big band -tyylistä latinojazzia ja saavutti suuren suosion. Singlejulkaisu "Also sprach Zarathustra" voitti Grammy-palkinnon parhaana instrumentaalisena popkappaleena ja nousi singlelistan kakkoseksi Yhdysvalloissa ja seitsemänneksi Britanniassa. Albumi ylsi Billboard-listan kolmossijalle. Sen musiikkia käytettiin Hal Ashbyn elokuvassa "Tervetuloa, Mr. Chance!".


title: Eumir Deodato

text:
Toinen albumi "Deodato 2" ylsi sijalle 19 Billboard-listalla, ja siltä irrotettiin kaksi singlejulkaisua, muunnelmat Gershwinin "Rhapsody in Bluesta" ja Ravelin "Pavanesta kuolleelle prinsessalle".
Deodato jatkoi levyttämistä 1980-luvun lopulle Warner Brothers Records -levymerkille, mutta levyjen suosio hiipui. Hän sai kuitenkin Yhdysvalloissa pari Top 20 -singlehittiä kappaleilla ”S.O.S., Fire In The Sky” ja ”Are You For Real".


title: Elä elämäsi laulaen

text:
Elä elämäsi laulaen on amerikkalainen elokuvamusikaali vuodelta 1962. Elokuva perustuu Richard Powellin novelliin "Pioneer Go Home" ja sen pääosaa esittää Elvis Presley.
Elokuvan Suomen ensi-ilta oli 24. elokuuta 1962. Elokuva on myös esitetty kahdesti Suomen televisiossa, YLE TV2:lla 13. marraskuuta 1981 ja Yle Teemalla 10. tammikuuta 2015.


title: Elä elämäsi laulaen

text: Elokuvan soundtrack äänitettiin 5. heinäkuuta 1961 RCA Studio B:lla Tennesseen Nashvillessa. Elokuvaa varten äänitettiin kaikkiaan kuusi kappaletta, mutta Elvis hylkäsi yhden kappaleen ("Sound Advice") ja se julkaistiin vasta kokoelmalevyllä "Elvis for Everyone"". "Kuudes kappale ("A Whistling Tune") säästettiin seuraavaan elokuvaan "Kid Gallahad." Tässä sessiossa äänitetty versio kappaleesta julkaistiin kuitenkin vuonna 1991 kokoelmalevyllä "Collectors Gold."


title: Elä elämäsi laulaen

text: Soundtrack julkaistiin huhtikuussa 1962 EP-muodossa samoihin aikoihin elokuvan ensi-illan kanssa. Levy myi 60-luvun EP:ksi todella hyvin. Levyn nimikappale ylsi radioiden 40 soitetuimman kappaleen joukkoon ja ylsi 15. sijalle Billboard Hot 100 -singlelistalla. EP oli Englannin EP-listan ykkönen peräti 20 viikkoa.


title: Elä elämäsi laulaen

text: Elvis Presley - laulu


title: Elä elämäsi laulaen

text: Millie Kirkham - taustalaulu


title: Elä elämäsi laulaen

text: The Jordanaires - taustalaulu


title: Elä elämäsi laulaen

text: Boots Randolph - saksofoni


title: Elä elämäsi laulaen

text: Scotty Moore, Hank Garland - sähkökitarat


title: Elä elämäsi laulaen

text: Neal Matthews jr. - akustinen kitara


title: Elä elämäsi laulaen

text: Floyd Cramer - piano


title: Elä elämäsi laulaen

text: Bob Moore - kontrabasso


title: Elä elämäsi laulaen

text: D.J. Fontana, Buddy Harman - rummut


title: Elä elämäsi laulaen

text: 1. "Follow That Dream" (Fred Wise & Ben Weisman) 1:39


title: Elä elämäsi laulaen

text: 2. "Angel" (Roy C. Bennett & Sid Tepper) 2:39


title: Elä elämäsi laulaen

text: 1. "What A Wonderful Life" (Sid Wayne & Jerry Livingston) 2:27


title: Elä elämäsi laulaen

text: 2. "I'm Not The Marrying Kind" (Sherman Edwards & Mack David) 1:51


title: McKenzie

text: McKenzie, MacKenzie tai Mackenzie voi tarkoittaa seuraavia:


title: Suomen ilmatilan loukkaukset

text: Suomen ilmatilaa ovat loukanneet ajanjaksolla 2008–2014 naapurimaiden Venäjän ja Ruotsin, mutta myös Yhdysvaltain sotilaslentokoneet. Valtiollisten koneiden tekemiä ilmatilaloukkauksia tapahtuu tavallisesti muutama vuodessa. Puolustusministeri Carl Haglundin vuonna 2014 antaman lausunnon mukaan loukkauksia tapahtuu 5–6 vuosittain. Suomi, päinvastoin kuin esimerkiksi Viro, ei ole julkistanut ennen 2004 vuotta vähäisiksi katsottavia ilmatilan loukkauksia.


title: Suomen ilmatilan loukkaukset

text: Suomi pystyi valvomaan koko ilmatilaansa vasta 1960-luvulta alkaen, kun valvontatutkat kattoivat koko raja-alueen. Sitä ennen suurvallat käyttivät Suomen ilmatilaa melko vapaasti. Esimerkiksi vuonna 1954 lensi yhdysvaltalainen tiedustelukone RB 47 ilman lupaa Suomen yli palatessaan kuvaamasta Neuvostoliiton Kantalahtea ja Murmanskia. Kone sai peräänsä neuvostohävittäjiä, jotka ampuivat sitä Suomen ilmatilassa.


title: Suomen ilmatilan loukkaukset

text: Ilmatilaloukkauksia tekevät koneet tunnistetaan lähtökohtaisesti vain tutkalla ja muilla teknisillä laitteilla. Tästä valvonnasta vastaa Rajavartiolaitos. Kun tarvitaan apua ilmatilan loukkauksessa tunnistamiseen tai muuten, lähetetään päivystävät Puolustusvoimien aseistetut F/A-18 Hornet-hävittäjät ilmaan. Menettely ilmatilaloukkauksessa on tarkoin määritelty.


title: Suomen ilmatilan loukkaukset

text: Mikäli hävittäjä on lähetetty vastaan, vierasta konetta kehotetaan heti poistumaan ja se kuvataan aina. Kehotusta tehostetaan tarvittaessa kaartamalla sen vieressä seuraamiskehotuksena kansainvälisen ilmatilan suuntaan. Käskyt annetaan radiolla tietyllä jaksolla. Tunnistettavan koneen on siirryttävä samalle jaksolle, kun tunnistaja ilmestyy sen siivelle. Tulenavauksesta päättää puolustusministeri ellei kyse ole itsepuolustuksesta. Tarvittaessa vieras kone pakotetaan laskeutumaan. Tilanteen vaatiessa toinen suomalaishävittäjä asettuu vieraan koneen taakse tulenavausasemaan. Ellei mikään tehoa ja kone jatkaa suuntaa muuttamatta, se voidaan ampua alas. Tällaista ei Suomessa rauhan aikana ole sattunut.


title: Suomen ilmatilan loukkaukset

text: Loukkauksen jälkeen epäiltyjen ilmatilan loukkausten esitutkinnan hoitaa Rajavartiolaitos. Epäily ei kohdistu valtioon, jonka kone on ilmatilassa lentänyt, vaan lentäjään eli luonnolliseen henkilöön. Esitutkintaa varten pitää kuitenkin saada tietoon lentäjänä toiminut henkilö, muuten tutkintaa ei pystytä Suomen aluevalvontalain mukaisesti suorittamaan. Tämä johtuu siitä, että ilman tietoa rikoksesta epäillyn henkilöllisyydestä ei voi olla syyteharkintaa. Koska ilmatilaa loukkaavat usein Venäjän sotilaskoneet, ei lentäjää saada tietoon ja tutkinnat joudutaan lopettamaan.


title: Suomen ilmatilan loukkaukset

text: Liikkeiden seurannasta ja niistä raportoimisesta vastaa Rajavartiolaitos. Hornetien käytöstä ja tunnistuslennoista puolestaan raportoi poliitikoille Puolustusvoimat. Jos esimerkiksi ulkomaisen sotilaskoneen käytyä Suomen ilmatilassa tarvitaan lisätietoja tapahtumien kulun selvittämiseksi joltakin valtiolta, pyytää tietoja ja niistä poliitikoille raportoi Ulkoasiainministeriö.


title: Suomen ilmatilan loukkaukset

text:
Taulukossa eivät ole mukana yksityiskoneet, vaan valtioiden pääasiassa sotilaskoneet.
Suomen ja Viron määriteltyä omat alueensa laajoiksi kapeni valtioiden ilmatilojen välissä Suomenlahdella sijaitseva kansainvälinen ilmatila. Se on leveimmillään vain 30 kilometrin ja kapeimmillaan Kotkan kohdalla kymmenen kilometrin levyinen. Tämän valvottavan alan lisääntymisen arveltiin tuottavan valvontaongelman.


title: Suomen ilmatilan loukkaukset

text: Kansainvälisessä ilmatilassa lentävän lentokoneen ei ole välttämätöntä ilmoittaa lentoreittiään ympäröivien valtioiden lennonjohdoille, vaikka näin monissa tapauksissa tehdään. Näin ollen on mahdollista lentää rajan tuntumassa sitä loukkaamatta. Suomenlahdella rajaa lähellä lentävä lentokone voi aiheuttaa samanlaisen tunnistustilanteen ja tunnistuslennon kuin jo rajaa loukannutkin lentokone.


title: Suomen ilmatilan loukkaukset

text: Kapean ilmakäytävän vuoksi on Suomi seurannut kansainvälistä liikennettä omalta puoleltaan. Naton ensimmäinen kahden F-16-hävittäjän voimin tehty tunnistuslento Viron ilmatilassa 2. huhtikuuta 2004 havaittu Iljušin Il-18 oli ehditty tunnistaa F-18 Horneteilla Suomen puolelta ennen belgialaisten suorittamaa tunnistamista. Tallinnan edustalle tulo Liettuasta kestää F-16-hävittäjiltä kaiken kaikkiaan 15 minuuttia.


title: Suomen ilmatilan loukkaukset

text: Venäjän suorittamiksi väitetyt julkistetut ilmatilanloukkaukset ovat Naton Baltian ilmavalvonnan 29. maaliskuuta 2004 aloittamisen jälkeen lyhyitä mahdollisesti jopa alle minuutin kestäviä eivätkä ole ulottuneet syvälle ilmatilaan. Myös ilmatilaa loukkaavat konetyypit ovat olleet vuoden aikana aseistamattomia kuljetus- tai sotilaskuljetuskoneita, millä kuitenkin voi olla tiedusteluvarustusta.


title: Suomen ilmatilan loukkaukset

text: Suomen ilmatilaa loukattiin toistuvasti joulukuusta 2004 toukokuun kuudenteen päivään 2005 sekä 5. elokuuta 2005. Joulukuusta 2004 alkaneet ilmatilan loukkaukset tulivat julkisuuteen huhtikuun 2005 lopussa MTV3:n uutisoitua Venäjän loukanneen 20 kertaa Suomen ilmatilaa. Ulkoasiainministeriö ei aluksi kommentoinut asiaa. Toisen kerran loukkauksien katsottiin alkaneen uudelleen 5. elokuuta 2005.


title: Suomen ilmatilan loukkaukset

text: Tiedotusvälineisiin pääsi tieto, että lokakuusta toukokuulle Venäjä olisi loukannut Suomen ilmatilaa kaiken kaikkiaan 20 kertaa. Tiedotusvälineet korostivat, että kyseessä saattavat olla ilmatilan loukkaukset, jotka liittyvät venäläisten lentotoimintaan Kaliningradiin kapeaa, Kotkan kohdalla erityisen kapeaa Viron ja Suomen ilmatilan välistä kansainvälistä ilmatilaa pitkin.


title: Suomen ilmatilan loukkaukset

text: Julkisuuteen ilmoitettiin, että ilmatilaa loukanneet lentokonetyypit olisivat Suomessa matkustajakoneena yleensä tunnettu Tupolev Tu-134 ja Antonov. Antonovista ei mainittu tyyppiä.


title: Suomen ilmatilan loukkaukset

text: Venäjän ilmavoimien lehdistöpalvelun päällikkönä toimiva eversti Aleksandr Drobyševskij ilmoitti uutistoimisto Itar-Tassin kautta, ettei Venäjä ole loukannut Suomen ilmatilaa Ahvenanmaan alueella, mikä herätti uusia kysymyksiä konetyypeistä ja joissain lähteissä oli Antonovin tyypiksi mainittu Antonov An-50.


title: Suomen ilmatilan loukkaukset

text: Turun Sanomat kuitenkin julkaisi, että yhtenä koneita olisi ollut A-50 eli Venäjän AWACS-tyyppinen taistelunjohto- ja tutkavalvontakone. Venäjän ilmavoimien tiedottajaeverstin kommenttiin mennessä ei MTV3:ssa tai muissa tiedotusvälineissä oltu epäilty, että ilmatilanloukkaukset olisivat kohdistuneet Ahvenanmaahan tai sen ympäristöön. Perusolettamuksena tarkempien viranomaistietojen puuttuessa oli, että kyse olisi ollut lähinnä Pietarista ja Leningradin alueelta suuntautuvasta Venäjän ilmavoimien liikenteestä Kaliningradin oblastiin, missä kansainvälisesti vapaa ilmakäytävä on kapea muun muassa Kotkan kohdalla. Käytävä kaventui, kun Suomi ja Viro laajensivat aluerajojaan.


title: Suomen ilmatilan loukkaukset

text: Venäjän ilmavoimien tiedottajaeversti Aleksandr Drobyševskij ennätti kiistämään jo ennakkoon sen, mitä ei suomalaisissa tiedotusvälineissä tai viranomaislausunnoissa ehditty vielä Ahvenanmaan osalta epäilemäänkään.


title: Suomen ilmatilan loukkaukset

text: Lopulta julkisuuteen lasketuissa suomalaisarvioissakaan ei enää epäilty Venäjän loukanneen ilmatilaa 20 kertaa, vaan ainoastaan 11 kertaa, mistä yhdeksän kertaa siten, että kone on varmasti tunnistettu. Kysymys on näin ollen saattanut yhdeksässä tapauksessa viivalennoista, missä lennetään aivan rajan tuntumassa sitä kuitenkaan hetkeäkään ylittämättä.


title: Suomen ilmatilan loukkaukset

text: Rossijskaja gazetan Tukholman kirjeenvaihtaja Viktor Kononov (Виктор Кононов) ennätti artikkelissaan 23. toukokuuta 2005 esittämään yhtenä mahdollisuutena sen, että Suomen hallitus järjesti uutisvuodon lisätäkseen poliittista painetta Moskovassa pääministeri Matti Vanhasen kesäkuun alussa Venäjän pääministeri Mihail Fradkovin luokse tehtävän vierailun vuoksi.


title: Suomen ilmatilan loukkaukset

text: Ahvenanmaa on ollut demilitarisoitu vyöhyke Yhdistyneen kuningaskunnan ja Ranskan Venäjälle esittämästä vaatimuksesta jo Krimin sodan päättymisestä alkaen ensimmäisen ja toisen maailmansodan aikaisia poikkeuksia lukuun ottamatta.


title: Suomen ilmatilan loukkaukset

text: Koneiden osoittauduttua yleensä ilmavoimissa harvalukuisina esiintyviksi mahdollisiksi tiedustelu- ja tutkavalvontakoneiksi alettiin asia liittämään yhä laajemmin Suomen ulkopolitiikkaan sekä Suomen mahdolliseen lähentymiseen rauhankumppanuuden kautta Natoa.


title: Suomen ilmatilan loukkaukset

text: Lähinnä Nato-jäsenyyttä kannattavat oppositiopoliitikot alkoivat käyttää puheenvuoroja myös eduskunnassa, joiden mukaan ilmatilanloukkaukset pitäisi julkistaa Viron tapaan, mikä johti harkintaan ulkoasiainministeriössä ja puolustusministeriössä tiedotuksen uudelleen arvioinnista sekä vaatimukseen, että pääministeri Matti Vanhanen ottaisi asian virallisesti puheeksi vierailullaan Venäjän pääministeri Mihail Fradkovin luokse kesäkuussa 2005. Ruotsissa puolestaan ilmoitetaan ilmatilaa loukanneiden lentokoneiden tyypit.


title: Suomen ilmatilan loukkaukset

text: Toukokuussa 2005 Puolustusvoimain komentaja amiraali Juhani Kaskeala korosti Pirkkalassa ADEX-ilmasotaharjoituksen yhteydessä, että asiaa on syytä hoitaa diplomaattisia kanavia myöten. Lisäksi kaikkien ilmatilanloukkausten julkistaminen johtaisi siihen, että Suomen ilmavalvonnan taso paljastuu julkistamattomien loukkausten osalta.


title: Suomen ilmatilan loukkaukset

text: Venäjä jatkoi ilmatilanloukkausten kiistämistä. Suomen puolelta oli todettu, että ilmatilanloukkauksia olisi ollut yksitoista, joista yhdeksän tunnistettua. Suomen osalta korostettiin, että myös kansainvälisessä ilmatilassa lentäminen voi johtaa tunnistuslentoon F-18 Hornetilla Pirkkalasta, ellei lentosuunnitelmaa ole ilmoitettu Suomelle. Lentosuunnitelman ilmoittaminen kansainvälisessä ilmatilassa ei ole velvollisuus.


title: Suomen ilmatilan loukkaukset

text: Pääministeri Vanhasen Moskovan vierailulla asiaa ei otettu enää varsinaiseksi puheenaiheeksi, mutta Vanhanen ilmoitti asian loppuun käsitellyksi.


title: Suomen ilmatilan loukkaukset

text: Perjantaina 5. elokuuta 2005 ilmoitti puolustusministeriö uuden tiedotuskäytännön mukaisesti, että vieraan vallan ilma-alus on loukannut Suomen ilmatilaa Porvoon seudulla.


title: Suomen ilmatilan loukkaukset

text: STT ja lehdistö kommentoivat asiaa käyttäen pohjana aikaisempaa ilmatilan loukkausta koskevaa uutisointia taustana kertaukseksi, mistä muodostui mielikuva, että kone voisi olla kansallisuudeltaan venäläinen.


title: Suomen ilmatilan loukkaukset

text: STT uutisoi, että Suomen ilmatilaa oli aikaisemmin loukattu noin 15 kertaa, kun taas Helsingin Sanomat ilmoitti aikaisemmin päädytyn 11 ilmaloukkaukseen. Suomen kuvalehden mukaan ei ilmatilanloukkauksia olisi tapahtunut 6. toukokuuta – 4. elokuuta 2005 välillä, joten maininta noin 15 kerrasta sisältää noin neljän mahdollisesti julkistamattoman ilmatilanloukkauksen eron.


title: Suomen ilmatilan loukkaukset

text: Lauantaina 6. elokuuta 2005 tarkensi puolustusministeriö tiedotusvälineille, että kyseessä on ollut Tupolev Tu-134 -tyyppinen venäläinen lentokone ja että rajavartiolaitos edelleen tutkii asiaa. Pääministeri Vanhanen puolestaan Yleisradiolle piti tapahtumaan harmittavana yksityistapauksena.


title: Suomen ilmatilan loukkaukset

text: Maanantaina 8. elokuuta 2005 ilmoitti Aleksandr Drobyševskij uutistoimisto Itar-TASSille, että Suomen ilmatilaa on loukannut Venäjän laivaston ilmavoimien Tupolev Tu-134. Venäjän presidentinkanslia ilmoitti, että se toivoo, että uusin ilmatilanloukkaus saadaan selvitetyksi ennen presidentti Tarja Halosen vierailua syyskuussa 2005 presidentti Putinin luokse Pietariin.


title: Suomen ilmatilan loukkaukset

text: Tiistaina 9. elokuuta 2005 ilmoitti Suomenlahden merivartiosto, että sotilaskone lensi 17,5 kilometrin matkan Suomen ilmatilassa syvimmillään 1,2 kilometriä Suomen puolella rajasta.


title: Suomen ilmatilan loukkaukset

text: 22. elokuuta 2005 uutisoi Yleisradio Venäjän valtakunnanduuman neuvonantaja eversti Boris Podoprigora lausunnon, minkä mukaan Suomessa on politisoitu venäläisten lentokoneiden ilmatilanloukkauksia protestoimalla niistä Viron tapaan samanaikaisesti.


title: Suomen ilmatilan loukkaukset

text: Suomessa todettiin minuutin pituinen ilmatilanloukkausepäily Porvoon edustalla 23. huhtikuuta 2006 Antonov An-72:lla. Puolustusministeri Seppo Kääriäinen ilmoitti asian menevän rajavartiolaitoksen tutkintaan. Venäjä ilmoitti kolmen Venäjän merivoimien lentokoneen lentäneen Suomenlahdella ilmavalvontatietojensa perusteella ja ettei Suomen ilmatilaa ole loukattu.


title: Suomen ilmatilan loukkaukset

text: Suomessa todettiin Iljušin Il-76:n lentäneen Suomen ilmatilassa Porvoon edustalla. Venäjän ilmavoimien tiedottajan mukaan kyseessä oli Venäjän asevoimien maavoimien kuljetuslentokone matkalla Kaliningradin alueen Tškalovskista Tverin alueella sijaitsevalle lentokentälle.


title: Suomen ilmatilan loukkaukset

text: Suomen ilmavalvonnan mukaan Ruotsin ilmavoimien Gulfstream IV G-sotilaskone on loukannut 30. lokakuuta 2007 klo 10:25 ja klo 13:00 Suomen ilmatilaa Ahvenanmaan eteläpuolella tunkeutuen 11 kilometriä Suomen ilmatilaan. Rajavartiolaitos selvittää asiaa.


title: Suomen ilmatilan loukkaukset

text: Rajavartiostolaitoksen tutkinta vahvisti tapaninpäivän 2007 ilmatilan loukkauksen. Rajavartiolaitoksen selvityksen mukaan venäläinen Tupolev TU-154 -kuljetuskone kävi Suomen ilmatilassa Porvoon edustalla.


title: Suomen ilmatilan loukkaukset

text: Venäjä tarjosi syksyllä 2007 Virolle ja Suomelle neuvotteluja ilmatilanloukkausten välttämiseksi.


title: Suomen ilmatilan loukkaukset

text: Ruotsalainen Gulfstream-tiedustelukone oli Ahvenanmaalla Suomen puolella kolme minuuttia ja lensi enimmillään kuudesta seitsemään kilometriä. Asiaa tutki Rajavartiolaitos.


title: Suomen ilmatilan loukkaukset

text: Ruotsalainen sotilaskone on havaittu 26. toukokuuta 2009 Tornion kohdalla kello 12 Suomen ilmatilassa. Suomen Rajavartiolaitos tutki asian.


title: Suomen ilmatilan loukkaukset

text: Venäläinen sotilaskone.


title: Suomen ilmatilan loukkaukset

text: Kaksi venäläistä sotilaskonetta.


title: Suomen ilmatilan loukkaukset

text: Venäläiset kuljetuskoneet loukkasivat Suomen ilmatilaa kahdesti peräkkäisinä päivinä. Ensin tiistaina Porvoon eteläpuolella noin iltakuudelta ja keskiviikkona noin neljältä iltapäivällä Suomenlahdella. Suomen Hornet-hävittäjät eivät käyneet tunnistamassa loukkaavia venäläisiä sotilaskoneita, vaan tunnistus tehtiin etänä Rajavartiolaitoksen tutkalla. Puolustusvoimien Hornetit lähtivät matkaan vasta kun kolmas sotilaskone oli jo tulossa.


title: Suomen ilmatilan loukkaukset

text: Valtioneuvoston tilannekeskus antoi tilanteesta ensin väärän kuvan, että koneet olisi käyty heti tunnistamassa. Tieto välitettiin tekstiviestinä muun muassa pääministeri Jyrki Kataiselle. Tieto korjattiin hetken kuluttua uudella viestillä, jota Katainen ei huomannut, ja asiasta nousi julkinen kohu, jota on puitu sen jälkeen viestimissä.


title: Suomen ilmatilan loukkaukset

text: Lauantaina 23.8. tapahtui Venäjän Antonov An-26 valtion ilma-aluksen ilmatilanloukkaus Hankoniemen länsipuolella kello 18.52 - 18.56 illalla. Rajavartiolaitoksen mukaan Suomen aluelennonjohto oli radioyhteydessä ilma-alukseen ennen koneen saapumista Suomen ilmatilaan. Aluelennonjohto ilmoitti venäläiskoneelle, että sillä ei ole lupaa saapua Suomen ilmatilaan. Kone ei reagoinut aluelennonjohdon ohjeeseen. Venäjä kiisti loukanneensa ilmatilaa seuraavana päivänä. Lehdistötiedotteessa Rajavartiolaitos epäili ukkosrintamaa ja välinpitämättömyyttä syiksi loukkaukselle.


title: Suomen ilmatilan loukkaukset

text: Venäjän kiistettyä loukkauksen tapahtui seuraavana päivänä ja kaksi päivää edellisen loukkauksen jälkeen kuitenkin taas uusi ilmatilanloukkaus. Maanantaina 25.8 Porvoon edustalla puoli kolmen aikaan Venäjän valtion ilma-alus tunkeutui jälleen Suomen ilmatilaan lyhyesti.


title: Suomen ilmatilan loukkaukset

text: Suomen puolustusministeri Haglund kertoi että Venäjältä vaaditaan selvitystä loukkauksista. Haglund tyynnytteli Venäjän provokaatioepäilyjä ja arveli, että viime aikojen vaikeat sääolosuhteet kuten ukkosrintamat saattoivat osaltaan selittää loukkauksia. Ilmatieteenlaitoksen päivystävän meteorologin mukaan maanantaina alueella ei kuitenkaan ollut ukkosta.


title: Suomen ilmatilan loukkaukset

text: Iltalehden lukijakyselyn kysymykseen "Huolestuttavatko ilmatilaloukkaukset?" oli 7066 lukijasta 73% vastannut kyllä.


title: Suomen ilmatilan loukkaukset

text: Kolmannen kerran viikon sisään torstaina 28.8 ilmatilaloukkaus tapahtui toistamiseen Porvoon edustalla noin klo 12.08.  Antonov An-72 -tyyppinen kone viipyi Suomen ilmatilassa arviolta muutamia minuutteja. Suomalaiskone kävi paikalla tunnistamassa venäläiskoneen. Alueella ei ollut ukkosta. Puolustusministeri ilmoitti kantanaan, ettei kyse ole enää sattumasta vaan tahallisesta toiminnasta, eikä tämä ole hyväksyttävää. Hän on keskustellut asiasta Venäjän ulkoministeriön kanssa sekä maininnut, että turha spekulaatio syistä ei ole tervettä naapuruussuhteelle.


title: Suomen ilmatilan loukkaukset

text: Sotilaslähteen arvion mukaan syynä loukkauksille saattoi olla Turussa alkamassa ollut Suomen ja usean Nato-maan yhteinen merisotaharjoitus Northern Coasts 2014. Viimeksi vuonna 2010 järjestetyistä Northern Coasts-harjoituksista Venäjän asevoimien komentaja Nikolai Makarov kävi Suomessa pitämässä kesällä 2012 tiukkasävyisen puheen. Siinä kenraali Makarov esitti Venäjän närkästyksen Suomen ja Naton sotilaallisesta yhteistyöstä.


title: Suomen ilmatilan loukkaukset

text: Suomen itsenäisyyspäivänä 6. joulukuuta alkoi Venäjän vilkas sotilaslentotoiminta Suomenlahdella. Toiminta on jatkunut alkuviikkoon. Ilmatilanloukkauksia ei kuitenkaan sattunut. Liikenne muodostui kuljetuskoneista sekä esimerkiksi Tupolev Tu-95-, Tupolev Tu-22M-, Suhoi Su-34-, Suhoi Su-27-, Suhoi Su-24- ja Mig-31-koneista. Venäjän sotilaskoneiden tunnistuslennot lisääntyivät 50% myös Nato-maiden lähistöillä. Koneet aiheuttivat toistuvia vaaratilanteita Nato-maiden siviililennoille lentämällä hyvin läheltä.


title: Suomen ilmatilan loukkaukset

text: 23.elokuuta 2015


title: Suomen ilmatilan loukkaukset

text: Kaksi Yhdysvaltojen C-17 kuljetuskonetta loukkasivat Suomen ilmatilaa Ahvenanmaan eteläpuolella. Asia siirtyi Rajavartiolaitokselle tutkittavaksi, lentojen aikana koneet loukkasivat Suomen ilmatilaa kahdesti. Perättäin tapahtuneet alueloukkaukset kestivät noin kymmenen minuuttia kerrallaan. Lentokoneet olivat syvimmillään 20 kilometriä Suomen alueella. Tapauksen esitutkinta lopetettiin kustannussyistä.


title: Eetu Salinin muistomerkki

text: Eetu Salinin muistomerkki voi tarkoittaa seuraavia Eetu Salinin kunniaksi pystytettyjä patsaita:


title: Eetu Salinin muistomerkki (Pori)

text: Eetu Salinin muistomerkki on vuonna 1955 paljastettu professori Aimo Tukiaisen veistos, joka sijaitsee Porin Itäpuistossa. Se on pystytetty Suomen Sosialidemokraattisen Puolueen perustajajäsenen ja suomalaisen työväenliikkeen alkuaikojen keskeisen vaikuttajan Eetu Salinin muistoksi. Läheisyydessä oleva aukio on nimetty Salinin mukaan Eetunaukioksi.


title: Eetu Salinin muistomerkki (Pori)

text: Vesielementin sisältävä veistos kuvaa lähteestä juomaan kumartunutta työmiestä. Hahmon takana on tummasta graniitista tehty paasi, josta vasten nojaa työmiehen kuokka. Paadessa on myös Eetu Salinia esittävä reliefi. Muistomerkki on yksi Porin tunnetuimpia veistoksia ja se esiintyy myös 100-vuotiaan suomalaisen työväenliikkeen kunniaksi vuonna 1999 julkaistussa postimerkissä. Salin vaikutti Porissa 1900-luvun ensimmäisinä vuosina, toimien muun muassa kansankeittiön pitäjänä, kaupunginvaltuutettuna, kansanedustajana sekä "Sosialidemokraatti"-lehden päätoimittajana.


title: Etelä-Afrikan pääministeri

text: Etelä-Afrikan pääministeri (, ) oli vuosina 1910–1984 Etelä-Afrikan hallituksen johtaja. Pääministerin virka perustettiin vuonna 1910, kun Etelä-Afrikan unioni perustettiin. Pääministerin nimitti Britannian monarkkia edustava Etelä-Afrikan kenraalikuvernööri vuoteen 1961 asti, jolloin maasta tuli tasavalta ja valtiollisen presidentin virka perustettiin.


title: Etelä-Afrikan pääministeri

text: Etelä-Afrikan pääministerillä oli toimeenpaneva valta, ja samalla hän oli Etelä-Afrikan alahuoneen puheenjohtaja. Ensimmäinen pääministeri oli buurikenraali Louis Botha. Pääministerin valtaoikeudet perustuivat hyvin pitkälti Britannian pääministerin valtaoikeuksiin.


title: Etelä-Afrikan pääministeri

text: Virka lakkautettiin vuonna 1984, jolloin uuden perustuslain mukaan kaikki toimeenpanovalta siirrettiin valtiolliselle presidentille. Etelä-Afrikan viimeinen pääministeri oli Pieter Willem Botha, josta tuli myöhemmin valtiollinen presidentti.


title: Etelä-Afrikan pääministeri

text: Apartheidin jälkeisessä Etelä-Afrikassa Inkatha-vapauspuolue on ajanut sitä, että maahan palautettaisiin westminster-tyylinen järjestelmä, jossa pääministerillä olisi toimeenpanovalta. Tätä puolue perustelee sillä, että näin ei Etelä-Afrikasta voisi koskaan tulla yksipuoluejärjestelmä


title: Mount Warning

text: Mount Warning, Australian alkuasukkaiden kielellä Wollumbin on vuori Uuden Etelä-Walesin osavaltiossa Australiassa. Se on osa valtavaa eroosion kuluttamaa muinaista kilpitulivuorta, joka purkautui viimeksi yli 20 miljoonaa vuotta sitten. Vuoren korkeus on 1 156 metriä, ja sitä ympäröivä alue on nykyään kansallispuisto, jossa on esimerkiksi etelänpyökkejä kasvavaa subtrooppista sademetsää.


title: Mount Warning

text: Australian alkuperäisasukkaat antoivat vuorelle nimen "Wollumbin". Brittiläinen tutkimusmatkailija James Cook havaitsi laivastaan vuoren ensimmäisenä eurooppalaisena vuonna 1770 ja antoi sille nimeksi "Mount Warning" mikä tarkoittaa suomeksi ”varoituksen vuorta”, jotta myöhemmät merenkävijät osaisivat varoa alueen riuttoja.


title: Pub rock

text: Pub rock on rockmusiikin tyylilaji, joka kehittyi 1970-luvun puolivälissä Yhdistyneessä kuningakunnassa. Pub rock oli vastalause progressiiviselle rockille ja glam rockille. Lyhytikäinen pub rockilla oli huomattava vaikutus, sillä pub rock -yhtyeet kieltäytyivät stadionkeikoista ja päättivät palata soittamaan pieniin pubeihin ja klubeille.


title: Pub rock

text: Yhtyeiden pukeutumistyyli perustui farkku- ja ruutupaitoihin, kuluneisiin farkkuihin ja roikkuviin hiuksiin. Dr. Feelgoodin keulahahmo pukeutui puolestaan kuluneeseen valkoiseen pukuun. Pub rockin suosio rajoittui lähinnä suur-Lontoon alueelle, mutta Essexissäkin perustettiin alan bändejä. Vuonna 1974 pub rock oli suosituimmillaan.


title: Pub rock

text: Tunnettuja pub rock -yhtyeitä ovat esimerkiksi Brinsley Schwarz, The 101ers, Dr. Feelgood, Eddie and the Hot Rods ja Kilburn and the High Roads.


title: Pub rock

text: Suomessa nimitystä pub rock ei ole yleisesti käytetty musiikista, jota voisi tyyliltään verrata brittiläiseen genren musiikkiin.


title: John Powell (säveltäjä)

text: John Powell (s. 18. syyskuuta 1963 Lontoo, Yhdistynyt kuningaskunta) on brittiläinen elokuvasäveltäjä.


title: John Powell (säveltäjä)

text: Lapsena Powell harjoitteli viulun soittoa ja sittemmin opiskeli Lontoon Trinity College of Musicissa. Tämän jälkeen hän alkoi säveltää mainoksiin, ja sen myötä hän pääsi Patrick Doylen assistentiksi. Vuonna Powell teki ensimmäisen sävellystyönsä televisiosarjaan "Stay Lucky", ja hänen ensimmäinen elokuvasävellyksensä oli vuoden 1997 toimintaelokuvassa "Face/Off – kahdet kasvot" (1997).


title: John Powell (säveltäjä)

text: 1990–2000-luvuilla Powell tuli tunnetuksi säveltämällä ääniraidat useisiin animaatioelokuviin ja tekemällä yhteistyötä Doug Limanin ja Paul Greengrassin kanssa. "Näin koulutat lohikäärmeesi" -elokuvan (2011) musiikista Powell sai parhaan musiikin Oscar-ehdokkuuden. Powell on ollut mukana Hans Zimmerin Remote Control Productionsissa ja sen myötä tehnyt yhteistyötä muun muassa itse Zimmerin ja Harry Gregson-Williamsin kanssa.


title: NONONO

text: NONONO on ruotsalainen vuonna 2012 perustettu kolmihenkinen yhtye, jonka muodostavat laulaja Stina Wäppling sekä kappaleiden tuotannoista vastaavat Astma ja Rocwell. Yhtye solmi levytyssopimuksen Ruotsin Warner Musicin kanssa vuonna 2012.


title: NONONO

text: Yhtyeen esikoissingle ”Like The Wind” julkaistiin loppuvuodesta 2012, mutta kappale ei noussut listoille. Vasta yhtyeen seuraava single, huhtikuussa 2013 julkaistu ”Pumpin' Blood” sai huomiota. Kappale nousi Yhdysvalloissa Billboardin Alternative Songs-listan sijalle 22 sekä Billboardin rock-listan 23:nneksi. Kappale nousi singlelistoille myös Saksassa, Itävallassa ja Sveitsissä. Suomessa kappale sai tunnettavuutta syksyllä 2013, kun se soi MTV3-kanavalle siirtyvien Lotto-lähetyksien mainoksissa.


title: NONONO

text: Esikoisalbuminsa "We Are Only What We Feel" yhtye julkaisi maaliskuussa 2014.


title: NONONO

text: Yhtye soitti ensimmäisen Suomen keikkansa 27. kesäkuuta 2014 Provinssirockissa.


title: We Are Only What We Feel

text: We Are Only What We Feel on ruotsalaisen NONONO-yhtyeen esikoisalbumi. Albumi julkaistiin Ruotsissa 13. maaliskuuta 2014 ja muissa pohjoismaissa 26. maaliskuuta 2014. Yhdysvalloissa albumi julkaistiin 1. heinäkuuta 2014.


title: We Are Only What We Feel

text: Albumin ensimmäinen single ”Like The Wind” julkaistiin loppuvuodesta 2012, mutta kappale ei menestynyt. Vasta yhtyeen seuraava single, huhtikuussa 2013 julkaistu ”Pumpin' Blood” sai huomiota ja se sijoittui singlelistoille Saksassa, Itävallassa ja Sveitsissä. Albumin kolmas single ”Hungry Eyes” julkaistiin 20. tammikuuta 2014.


title: OneRepublicin diskografia

text: Tämä on yhdysvaltalaisen pop rock-musiikkia esittävän yhtyeen OneRepublicin diskografia.


title: Vares – Sheriffi

text: Vares – Sheriffi on suomalainen 7. tammikuuta 2015 ensi-iltansa saanut Hannu Salosen ohjaama elokuva. Elokuva on Vares-elokuvasarjan yhdeksäs osa.


title: Vares – Sheriffi

text: Suomen elokuvasäätiö myönsi elokuvalle 530 000 euron tuotantotuen. Elokuvaa kuvattiin kesällä 2014 Turussa.


title: Vares – Sheriffi

text: "Episodi"-lehden Esa Karell antoi elokuvalle kolme tähteä ja piti Hannu Salosen valintaa ohjaajaksi onnistuneena. Hän kiitti arviossaan erityisesti Karoliina Blackburnin roolisuoritusta: ”Kerrankin Vareksen naisrooli on uskottava ja enemmän kuin tasavertainen Jussin rinnalla.”


title: Vares – Sheriffi

text: "Helsingin Sanomien" Nyt-liite antoi elokuvalle kaksi tähteä. Pertti Avola kritisoi tarinaa ja hahmoja, jotka tuovat hänen mukaansa mieleen ”enemmän vanhat naiivit kioskidekkarit kuin nykypäivän”. Hänen mukaansa uusi ohjaaja onnistuu kuitenkin piristämään elokuvasarjan uusinta osaa.


title: Vares – Sheriffi

text: "Keskisuomalaisen" kriitikko Marko Ahonen ja HS:n Avola nostavat molemmat esiin elokuvan yhtäläisyydet Quentin Tarantinon ja Robert Rodriguezin tyyliin. Ahonen kritisoi elokuvan heikkoa käsikirjoitusta ja ”tarinankerronnallista sekasotkua”. Hänen mukaansa ”lopputulos on lähempänä freakshowta kuin rikosjännäriä”.


title: Vares – Sheriffi

text: Elokuva oli Suomen katsoituin ensi-iltaviikonloppunaan (31 744 katsojaa) ja myös toisella esitysviikollaan (20 464 katsojaa).


title: Rolf Siilasvuo

text: Rolf Torsten Erland Siilasvuo (1923–1998) oli Limingan kansanopiston ja myöhemmin Limingan taidekoulun rehtori 1953–1990. Hän myös kirjoitti Limingan kansanopiston historiikin.


title: Rolf Siilasvuo

text: Siilasvuon isä oli kenraali Hjalmar Siilasvuo. Hänen veljestään Ensiosta tuli myös kenraali ja sisarestaan Rakel Siilasvuosta Oulun tyttölyseon rehtori. Rolf Siilasvuo osallistui Lapin sotaan ja oli mukana veljensä kanssa isänsä johtamassa sotilasoperaatiossa Tornion maihinnousussa lokakuussa 1944. Sodan jälkeen hän opiskeli valtiotieteen maisteriksi Helsingin yliopistossa ja kirjoitti pro gradunsa 1952.


title: Rolf Siilasvuo

text: Seuraavana vuonna Siilasvuosta tuli Limingan kansanopiston rehtori. Vuodesta 1963 alkaen kansanopistossa järjestettiin kuvataiteen kesäkursseja ja mallipiirustuskerhoja ensin Liisa Rautiaisen ja myöhemmin Matti Mikkolan johdolla. 1966 alkaen kouluun perustettiin pysyvä kuvataidelinja, ja koulu muuttui vähitellen taidekouluksi. Siilasvuo kuvaili prosessia kirjassaan seuraavasti: ""Taidekoulu oli kuin käenpoika, joka kasvaessaan työntää muut pesästä ja niin kävi, taidekoulutus tuli, jäi ja voitti"." Siilasvuon Limingassa ollut koti oli avoin oppilaille, jotka kävivät hänen luonaan kylässä vaikkapa kuuntelemassa äänilevyjä.


title: Rolf Siilasvuo

text: Rolf Siilasvuon jäätyä eläkkeelle 1990 taidekoulun rehtoriksi valittiin Ari Karvonen.


title: Huppusuohaukka

text: Huppusuohaukka ("Circus melanoleucos") on haukkojen heimon suohaukkojen sukuun kuuluva lintu. Sitä tavataan Bangladeshissa, Bhutanissa, Kambodžassa, Kiinassa, Hongkongissa, Intiassa, Indonesiassa, Koreassa, Pohjois-Koreassa, Laosissa, Malesiassa, Mongoliassa, Myanmarissa, Nepalissa, Pakistanissa, Filippiineillä, Singaporessa, Sri Lankassa, Taiwanissa, Thaimaassa ja Vietnamissa. Vaeltavana sitä tavataan Bruneissa ja Japanissa


title: Huppusuohaukka

text: Populaation arvioidaan olevan pienenemässä elinalueiden tuhoutumisen vuoksi. Sen elinpiiriä ovat viljellyt alueet, heinäarot, erilaiset suot ja yli 8 hehtaarin järvet. Yleensä sitä ei esiinny metsissä


title: Saksan 14. jalkaväkidivisioona

text: Saksan 14. jalkaväkidivisioona () oli Saksan armeijan yhtymä toisessa maailmansodassa.


title: Saksan 14. jalkaväkidivisioona

text: Wehrkreis IV perusti 1. lokakuuta 1934 Leipzigissa divisioonan peitenimellä Kommandant von Leipzig, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 14. jalkaväkidivisioonaksi. Divisioonan esikunta oli sijoitettu Leipzigiin.


title: Saksan 14. jalkaväkidivisioona

text: Divisioonassa suoritettiin liikekannallepano 3. elokuuta 1939 ja se siirrettiin Sleesiaan etelän armeijaryhmään. Divisioona ylitti Puolan rajan 1. syyskuuta 10. armeijan XVI armeijakunnan mukana. Sotatoimien päätyttyä divisioona siirrettiin Eifelin alueelle, josta se aloitti 10. toukokuuta 1940 hyökkäyksen länteen. Ranskan sotatoimien päätyttyä divisioona jäi Pariisin eteläpuolelle Fontainebleuhun, kunens se siirrettiin syyskuussa takaisin kotivaruskuntaan.


title: Saksan 14. jalkaväkidivisioona

text: Divisioona muutettiin 15. lokakuuta 1940 14. motorisoiduksi divisioonaksi.


title: Gonzalo Rubalcaba

text: Gonzalo Rubalcaba (oik. "Julio Gonzalo Gonzalez Fonseca", s. 27. toukokuuta 1963 Havanna) on kuubalainen jazzpianisti ja -säveltäjä.


title: Gonzalo Rubalcaba

text: Muusikkoperheen vesa Rubalcaba opiskeli pianonsoittoa kahdeksanvuotiaasta asti Manuel Saumellin konservatoriossa Havannassa ja jatkoi sitten Amadeo Roldán -oppilaitoksessa, jossa opiskeli myös lyömäsoittimia. Myöhemmin hän sai opetusta pianisti Ñola Sahigilta ja opiskeli sävellystä Roberto Valeran ja Carlos Fariñasin johdolla.


title: Gonzalo Rubalcaba

text: 14-vuotiaasta saakka Rubalcaba työskenteli eri kokoonpanoissa ja palkittiin Kolumbian Bugassa vuonna 1980 pidetyillä kansainvälisillä festivaaleilla parhaasta orkesterisovituksesta. Vuodesta 1978 seuraavan vuosikymmenen lopulle Rubalcaba toimi oman yhtyeensä pianistina, rumpalina, säveltäjänä ja sovittajana ja soitti muun muassa Orquesta Aragónin kanssa. Hän herätti huomiota Havannan Jazz Plaza -festivaaleilla ja vuonna 1986 hän pääsi levyttämään Dizzy Gillespien kanssa albumin "Gillespie Live with Gonzalo Rubalcaba". Samana vuonna hän solmi levytyssopimuksen saksalaisen Messidorin kanssa ja levytti sille albumit "Gonzalo Rubalcaba" (1986), "Live in Havana" (1986), "My Passion" (1987) ja "Giraldilla" (1989). 1980-luvun loppupuolella Gonzalo Rubalcaba matkusti konsertoimassa Euroopassa, Japanissa ja Kanadassa. Vuonna 1987 hän levytti Kuuban kansallisorkesterin kanssa.


title: Gonzalo Rubalcaba

text: Vuonna 1992 Rubalcaba asettui asumaan Dominikaaniseen tasavaltaan, josta muutti vuonna 1996 Floridan Fort Lauderdaleen. Hän levytti toistakymmentä albumia Blue Note -levymerkille, muun muassa albumit "Discovery" (1990), "The Blessing" (1991), "Suite 4 y 20" (1992), "Live in the USA" (1994–1996), "Old" (1997) ja "The Trio" (1998). Näiden ansiosta hän oli useampaan kertaan Grammy-ehdokkaana ja voitti palkinnon vuonna 2002 albumistaan "Supernova" ja 2006 albumista "Solo". Hän toimi yhdessä pianisti Chucho Valdésin kanssa Montreux’n jazzfestivaalien residenssitaiteilijana 2002.


title: Gonzalo Rubalcaba

text: Rubalcaba on esiintynyt trionsa kanssa ja monien muiden kokoonpanojen jäsenenä. Hän on tehnyt yhteistyötä basisti Charlie Hadenin kanssa ja vieraillut muun muassa Isaac Delgadon, Juan Luis Guerran ja Francisco Céspedesin levyillä.


title: Alppihiihdon Suomen-mestaruuskilpailut

text: Alppihiihdon Suomen-mestaruuskilpailut on vuosittainen kilpailukokonaisuus, jossa ratkaistaan alppihiihdon Suomen mestarit. Ensimmäiset Suomen mestaruudet alppihiihdossa jaettiin Sallassa vuonna 1937, jolloin miehet kilpailivat pujottelussa ja syöksylaskussa. Sotatalvina 1940 ja 1942 kilpailuja ei käyty. Naiset kilpailivat SM-tasolla ensimmäistä kertaa vuonna 1943.


title: Alppihiihdon Suomen-mestaruuskilpailut

text: Etenkin SM-kilpailuiden alkuaikoina alppihiihdon taso Suomessa oli heikohko. Esimerkiksi vuoden 1938 pujottelun mestari oli estejuoksun olympiaedustaja ja kilpa-autoilija Karl A. Ebb, jonka todettiin olevan pujottelussa vielä "turistitasolla". Alkuaikoina alppihiihdon Suomen-mestaruuskilpailuissa pärjäsivät hyvin myös urheilijat, jotka pitivät päälajeinaan mäkihyppyä tai yhdistettyä.


title: Alppihiihdon Suomen-mestaruuskilpailut

text: Alppihiihdon SM-kilpailuissa ei ole joka vuosi kilpailtu kaikissa alppihiihdon lajeissa. Esimerkiksi syöksylaskussa kilpailtiin vuosina 1937-1941, jonka jälkeen vuosien 1943-1955 SM-kilpailuissa laskettiin vain pujottelukilpailu. Suurpujottelu tuli ohjelmaan vuonna 1956 ja syöksylasku palasi ohjelmaan vuoden 1965 kisoissa. Paripujottelussa kilpailtiin ensimmäisen kerran vuonna 1985 ja supersuurpujottelussa vuonna 1990. Alppiyhdistetyssä on kilpailtu vain muutamina vuosina. Vauhtilajien SM-kilpailuja on 2000-luvulla pidetty Ruotsin ja Norjan mestaruuskilpailuiden yhteydessä.


title: Alppihiihdon Suomen-mestaruuskilpailut

text: "Pääartikkeli: Luettelo alppihiihdon Suomen mestareista"


title: Alppihiihdon Suomen-mestaruuskilpailut

text: Eniten alppihiihdon Suomen mestaruuksia on voittanut Tanja Poutiainen, joka saavutti yhteensä 28 mestaruutta vuosina 1996-2014. Miehistä eniten voittoja on Janne Leskisellä, joka voitti 20 mestaruutta vuosina 1989-1998. Yli kymmeneen mestaruuteen ovat lisäksi yltäneet Raimo Manninen (14 voittoa), Riitta Ollikka (14), Kalle Palander (13), Ulf Ekstam (12) ja Nina Ehrnrooth (12).


title: SG Flensburg-Handewitt

text: SG Flensburg-Handewitt on saksalainen käsipalloseura Flensburgista joka pelaa maansa korkeimmalla sarjatasolla Bundesligassa. SG Flensburg-Handewitt on perustettu vuonna 1990.


title: Luettelo alppihiihdon Suomen mestareista

text: Tämä on luettelo alppihiihdon Suomen mestareista. Alppihiihdon Suomen-mestaruuskilpailuja on käyty vuodesta 1937 lähtien.


title: Diketeeni

text: Diketeeni (CHO) on tyydyttymätön laktoni ja keteenin dimeeri. Yhdistettä voidaan käyttää kemianteollisuudessa valmistettaessa polymeerejä, lääkkeitä ja väriaineita.


title: Diketeeni

text: Diketeeni on huoneenlämpötilassa pistävänhajuinen väritön neste. Yhdiste sisältää sekä elektrofiilisen että nukleofiilisen ryhmän, joten se on hyvin reaktiivinen. Yhdiste polymerisoituu varastoitaessa pitkiä aikoja kiteiseksi 3-asetyyli-6-metyyli-2,4-pyraanidioniksi. Yhdiste polymeroituu helposti myös muiden kaksoissidoksia sisältävien yhdisteiden kanssa. Diketeenissä olevan neljäatomisen renkaan rengasjännitys on hyvin suuri, minkä vuoksi monissa sen reaktioissa rengasrakenne avautuu ja tämä toimii reaktioiden ajavana voimana. Tällaisia ovat eräät reaktiot muun muassa nukleofiilien kanssa, esimerkiksi vesi muodostaa tuotteena asetoetikkahappoa. Eräissä sykloadditioissa neliatominen rengasrakenne kuitenkin säilyy. Kuumennettaessa alennetussa paineessa diketeeniä 350–600 °C:n lämpötilaan siitä muodostuu keteeniä.


title: Diketeeni

text: Diketeeniä valmistetaan tyypillisimmin keteenin tavoin poistamalla vettä etikkahaposta, etikkahappoanhydridistä tai asetonista pyrolyysillä eli kuumentamalla korkeaan lämpötilaan. Reaktiossa muodostuva keteeni dimerisoituu erittäin helposti diketeeniksi. Katalyyttinä prosessissa käytetään trietyylifosfaattia. Diketeenin ja keteenin hyvin suuren reaktiivisuuden vuoksi tuote käytetään usein nopeasti lähellä valmistuspaikkaansa. Vuonna 2006 diketeeniä tuotettiin noin 80 000 tonnia.


title: Diketeeni

text: Diketeenillä on useita käyttökohteita orgaanisessa synteesissä. Tärkein yhdisteen käyttökohde on asetoetikkahapon esterien eli asetoasetaattien ja asetoetikkahapon amidien valmistus. Lisäksi yhdisteestä voidaan valmistaa polymeerejä, karbonyyliyhdisteitä ja useita heterosyklisiä yhdisteitä, joita käytetään niin lääkkeinä, väreinä, säilöntäaineina kuin tuholaismyrkkyinäkin.


title: George Pólya

text:
George Pólya (13. joulukuuta 1887 Budapest, Unkari – 7. syyskuuta 1985 Palo Alto, Kalifornia, Yhdysvallat ) oli unkarilainen matemaatikko. Pólya opiskeli Budapestin yliopistossa ensin lakia ja kieliä, mutta päätyi viimein matematiikkaan. Pólya työskenteli matematiikan ylimääräisenä ja vakinaisena professorina Zürichin teknillisessä korkeakoulussa 1920–1940. Vuonna 1940 Pólya muutti Yhdysvaltoihin. Hän opetti ensin Brownin yliopistossa mutta asettui vuonna 1942 Stanfordin yliopistoon Palo Altoon, josta hän jäi eläkkeelle vuonna 1953.
 Hän jatkoi opetustyötä vielä eläkkeelle jäämisensä jälkeen
.


title: George Pólya

text: Pólya oli erittäin monipuolinen matemaatikko. Hän tutki todennäköisyyslaskentaa, analyysia, kombinatoriikkaa, geometriaa, lukuteoriaa ja algebraa. Pólya julkaisi vuonna 1925 yhdessä maanmiehensä Gabor Szégön kanssa lukijan omatoimiseen tehtävänratkaisemiseen perustuvan oppikirjan "Aufgaben und Lehrsätze aus der Analysis", jonka merkitys matemaatikkojen koulutuksessa on ollut suuri.


title: George Pólya

text: Matematiikan lisäksi Pólya tutki myös heuristiikkaa sekä pohti paljon matematiikan opettamista. Pólyan tunnetuimpiin teoksiin kuuluukin kirja "How to Solve it", jonka Princeton University Press julkaisi ensimmäisen kerran vuonna 1945. Kirjan vuonna 1956 ilmestynyt toinen laitos on myös suomennettu. Tässä kirjassa Pólya esittelee matemaattisten ongelmien ratkaisumenetelmän, jonka hän jakaa neljään vaiheeseen:


title: Big Apple Waltz

text: ”Big Apple Waltz” on brittiläisen Sweet-yhtyeen kappale ja single vuonna 1979 julkaistulta albumilta "Cut Above the Rest". Single ilmestyi vain Britanniassa, eikä se saavuttanut listasijoitusta.Väistö & Perttunen: s. 140–141.


title: Big Apple Waltz

text: Kappale on country rock -tyylinen balladi, jonka tekivät yhteistössä basisti Steve Priest ja kitaristi Andy Scott. Suurimman osan teki Priest, joka on kertonut kirjoittaneensa sen tyttöystävälleen ja tulevalle vaimolleen Maureenille. Priest myös laulaa kappaleen.Väistö & Perttunen: 69–70.


title: Big Apple Waltz

text: ”Big Apple Waltz” sai kohtuullisesti radiosoittoa, mutta harva osasi yhdistää kappaletta Sweetiin. Singleä ei myöskään juurikaan markkinoitu, ja Priestin mielestä ”video, jonka bändi biisistä teki, oli aivan toivoton, joten hyvä laulu meni aivan hukkaan.” Vain yhtyeen suurimmat fanit tiesivät singlen olemassaolosta.


title: Big Apple Waltz

text: Singlen B-puolella on kappale ”Why Don’t You”, joka oli ollut myös edellisen ”Call Me” -singlen B-puoli.


title: Roger Browne

text: Roger Browne (s. 13. huhtikuuta 1930 Cincinnati, Ohio) on yhdysvaltalainen elokuvanäyttelijä.


title: Roger Browne

text: Roger Browne aloitti näyttelijänuransa italialaisissa peplum-elokuvissa, joissa hän esitti muun muassa kahdesti sodan jumalaa Marsia. Peplumin kukoistuskauden päätyttyä hän siirtyi vakoilujännäreihin kuten "Come rubare la corona d’Inghilterra" (1967). Brownen viimeinen huomattavampi elokuva oli "Emanuelle Amerikassa" ("Emmanuelle in America") vuonna 1977. Hän toimi Roomassa myös englanninkielisten jälkiäänittäjien yhdistyksen puheenjohtajana. Myöhemmin hän muutti asumaan Los Angelesiin.


title: Michèle Lesbre

text: Michèle Lesbre on ranskalainen kirjailija. Häneltä on ilmestynyt 11 teosta, joista on toistaiseksi suomennettu vain "Punainen sohva" ("Le canapé rouge") Lurra Editionsin kustantamana vuonna 2014. Teos oli alkukielellään Goncourt-palkintoehdokkaana vuonna 2008.


title: Michèle Lesbre

text: Lesbren teokset ovat kerroksellisia ja usein niissä sivutaan sotaa tai muuta yhteiskunnallista mullistusta, joka muovaa ihmisen elämää peruuttamattomasti. Lesbren katse on tarkka ja runollinen ja hänen kielensä rikasta.


title: Piero Lulli

text: Piero Lulli (1. helmikuuta 1923 Firenze – 23. kesäkuuta 1991 Rooma) oli italialainen elokuvanäyttelijä. Hän on näyttelijä Folco Lullin nuorempi veli.


title: Piero Lulli

text: Lulli työskenteli teatterissa ja teki elokuvadebyyttinsä Assia Norisin rinnalla Mario Camerinin elokuvassa "Una storia d’amore" (1942). Veljestään täysin poikkeava, vaalea ja komea näyttelijä esitti toisen maailmansodan jälkeen sivurooleja lukuisissa melodraamoissa, peplum-elokuvissa ja spagettiwesterneissä. Hänet tunnetaan myös taiteilijanimillä "Peter Lull" ja "Peter Carter".


title: Mikko Leppilampi (albumi)

text: Mikko Leppilampi on näyttelijänä tutuksi tulleen Mikko Leppilammen esikoisalbumi. Plastinka julkaisi sen 10. toukokuuta 2006. Albumi nousi julkaisunsa jälkeen kahdeksi viikoksi Suomen viralliselle albumilistalle, parhaimmillaan sijalle 24.


title: Mikko Leppilampi (albumi)

text: 20. helmikuuta 2006 julkaistu albumin ensimmäisenä single ”Salaisuus” oli musiikkia elokuvasta "Saippuaprinssi". ”Salaisuus” nousi kuudenneksi soitetuimmaksi radiokappaleeksi. Toisena singlenä julkaistiin kappale ”Tähti”, mutta se ei noussut listoille.


title: Renato Baldini

text: Renato Baldini (18. joulukuuta 1921 Rooma – 5. heinäkuuta 1995 Rooma) oli italialainen elokuvanäyttelijä.


title: Renato Baldini

text: Baldini esiintyi fotonoveloissa ja teki pienen roolin Renato Castellanin elokuvassa "È primavera" vuonna 1949. Seuraavana vuonna hän sai pääosan Francesco De Robertisin elokuvassa "Il mulatto". Pitkä ja komea näyttelijä esitti 1950-luvulla voimakkaita ja rehellisiä henkilöhahmoja. Hän oli yleisön keskuudessa hyvin suosittu. 1960-luvulta lähtien Baldini näytteli lähinnä viihde-elokuvien sivuosissa ja työskenteli myös televisiossa.


title: Ykköspesiksen kuukauden pelaaja

text: Ykköspesiksen kuukauden pelaaja on valittu kaudesta 2008 lähtien. Palkinto on jaettu Miesten Ykköspesiksen pelaajalle kuukausittain kaudesta 2008 ja naisten Ykköspesiksessä kaudesta 2012. Valinnan suorittaa Pesäpalloliitto.


title: Ykköspesiksen kuukauden pelaaja

text: Useimmiten palkinnon ovat voittaneet Ilkka Hirvonen ja Emilia Itävalo, joille se on myönnetty kaksi kertaa.


title: Calisto Calisti

text: Calisto Calisti (s. 6. elokuuta 1934 Macerata) on italialainen elokuvanäyttelijä.


title: Calisto Calisti

text: Calisti oli 1960- ja 1970-lukujen italialaisen elokuvan aktiivisimpia luonnenäyttelijöitä. Hän esitti sivuosia lukuisissa peplum-elokuvissa ja spagettiwesterneissä ja työskenteli myös vakavasti otettavien ohjaajien kuten Carlo Lizzanin, Ugo Gregorettin, Damiano Damianin ja Valentino Orsinin kanssa.


title: Saksan 10. armeija

text: Saksan 10. armeija () oli Saksan maavoimien armeijatason yhtymä toisessa maailmansodassa.


title: Saksan 10. armeija

text: Wehrkreis IV perusti Leipzigissa 10. armeijan esikunnan liikekannallepanossa vähän ennen toisen maailmansodan puhkeamista 26. elokuuta 1939. Armeija liitettiin osaksi 4. armeijaryhmää. Armeija nimettiin 10. lokakuuta Puolan taisteluiden loputtua 6. armeijaksi.


title: Saksan 10. armeija

text: Armeija perustettiin uudelleen 15. elokuuta 1943 ja se antautui liittoutuneille 2. toukokuuta 1945 Italiassa.


title: Saksan 10. armeija

text: Armeijankomentajina olivat:


title: Ignazio Dolce

text: Ignazio Dolce (s. 26. maaliskuuta 1933 Palermo) on italialainen näyttelijä ja elokuvaohjaaja.


title: Ignazio Dolce

text: Dolce opiskeli näyttelemistä Rooman Kokeellisessa elokuvakeskuksessa, josta hän valmistui vuonna 1958. Hän esitti sivuosia lukuisissa viihde-elokuvissa, joiden tyylilajit vaihtelevat seikkailuelokuvista komedioihin ja peplumista rikoselokuviin.


title: Ignazio Dolce

text: 1960-luvulta lähtien Dolce työskenteli näyttelemisen ohessa muun muassa Antonio Margheritin ja Gianfranco Parolinin apuohjaajana. Hän teki myös muutamia itsenäisiä ohjaustöitä taiteilijanimellä "Paul D. Robinson". Niistä onnistuinein on "L’ammazzatina" vuodelta 1974. Myöhemmin Dolce toimi myös Margharetin ja Fabrizio De Angelisin tuotantopäällikkönä.


title: Richard Mulcahy

text: Richard James Mulcahy (; 10. toukokuuta 1886 Waterford – 16. joulukuuta 1971 Dublin) oli irlantilainen kenraali ja poliitikko. Hän toimi Irlannin tasavaltalaisarmeijan (IRA) esikuntapäällikkönä Irlannin itsenäisyyssodan aikana (1919–1921) sekä hallituksen joukkojen ylipäällikkönä Irlannin sisällissodassa (1922–1923) Michael Collinsin kuoltua. Myöhemmin hän oli aktiivinen politiikassa ja toimi 1944–1959 Fine Gael -puolueen puheenjohtajana sekä ministerinä useissa hallituksissa.


title: Richard Mulcahy

text: Mulcahy oli Michael Collinsin tavoin alkuperäiseltä ammatiltaan postivirkailija, kuten myös hänen isänsä oli ollut. Vuodesta 1902 hän työskenteli postilaitoksen insinööriosastolla eri puolilla Irlantia, viimeksi Dublinissa. Mulcahy liittyi nuorena Gaelic League -järjestöön ja Irlannin vapaaehtoisjoukkoihin ("Irish Volunteers") pian niiden perustamisen jälkeen vuonna 1913. Hän kuului myös maanalaiseen Irlannin tasavaltalaisveljeskuntaan (IRB). Vuoden 1916 pääsiäiskapinan aikana Mulcahy toimi Thomas Ashen apulaiskomentajana tämän hyökätessä poliisivoimia vastaan Meathin Ashbournessa. Kapinan jälkeen Mulcahy oli monien muiden kapinallisten tavoin Frongochin vankileirillä Walesissa, kunnes hän vapautui yleisessä armahduksessa jouluna 1916. Vapauduttuaan Mulcahy ilmoittautui lääketieteen opiskelijaksi yliopistolle, mutta ryhtyi tosiasiassa valmistelemaan uutta aseellista kansannousua. Hänestä tuli uudelleenperustettujen Irlannin vapaaehtoisjoukkojen Dublinin prikaatin komentaja.


title: Richard Mulcahy

text: Mulcahy valittiin Britannian parlamenttiin joulukuun 1918 vaaleissa Dublinin Clontarfista Sinn Féinin edustajana. Muiden puolueensa edustajien tavoin hän kieltäytyi ottamasta vastaan paikkaansa parlamentissa ja liittyi sen sijaan Dubliniin perustettuun Irlannin kansalliskokoukseen, Dáil Éireanniin. Uudessa Irlannin tasavaltalaishallituksessa hän toimi alkuun puolustusministerinä ja huhtikuusta 1919 alkaen apulaispuolustusministerinä. Lisäksi hän oli IRA:n esikuntapäällikkö maaliskuusta 1919 tammikuuhun 1922 eli koko itsenäisyyssodan ajan. Sissisodan aikana Mulcahy joutui piileskelemään brittiviranomaisilta. Aselevon astuessa voimaan heinäkuussa 1921 hän katsoi sotilaallisen tilanteen olevan lähes toivoton, joten hän asettui kannattamaan joulukuussa 1921 allekirjoitettua kiisteltyä Ison-Britannian ja Irlannin sopimusta. Hän puolusti sopimusta äänekkäästi Dáil Éireannin käsittelyn aikana. Tammikuusta 1922 alkaen hän toimi jälleen puolustusministerinä. Mulcahy tuli sisällissodan aikana ylipäälliköksi Collinsin saatua surmansa elokuussa 1922, ja sen jälkeen hän kantoi päävastuun sodan viemisestä hallituksen joukkojen voittoon. Hänen sotilasarvonsa oli armeijakenraali. Mulcahy erosi puolustusministerin paikalta niin sanotun armeijakriisin aikana maaliskuussa 1924.


title: Richard Mulcahy

text: Mulcahy oli Dáil Éireannin jäsenenä vuosina 1919–1937, 1938–1943 ja 1944–1961. Hän toimi kunnallishallintoministerinä W. T. Cosgraven hallituksessa 1927–1932 ja tammikuussa 1944 hänet valittiin Fine Gael -puolueen puheenjohtajaksi Cosgraven seuraajana. Suurimman osan Mulcahyn puheenjohtajakaudesta Fine Gael oli oppositiossa pääministeri Eamon de Valeraa vastaan. Vuosina 1948–1951 ja 1954–1957 puolue oli johtavana puolueena laajassa koalitiohallituksessa, mutta Mulcahya pidettiin sopimattomana henkilönä pääministeriksi, koska hänen sisällissodan aikainen roolinsa herätti kiistoja. Fine Gaelin pääministerinä toimi kummallakin kerralla John A. Costello ja Mulcahy oli opetusministerinä hänen hallituksissaan. Lisäksi hän oli syksyllä 1956 muutaman kuukauden ajan Gaeltachtista vastannut ministeri. Mulcahy jätti puolueensa johdon lokakuussa 1959 ja hänen seuraajakseen valittiin James Dillon. Kaksi vuotta myöhemmin Mulcahy jäi pois myös parlamentista.


title: Giacomo Rossi Stuart

text: Giacomo Rossi Stuart (25. elokuuta 1925 Todi, Perugian maakunta – 20. lokakuuta 1994 Rooma) oli italialainen elokuvanäyttelijä.


title: Giacomo Rossi Stuart

text: Urheilua harrastanut Rossi Stuart opiskeli näyttelemistä New Yorkin Actors Studiossa ja teki elokuvadebyyttinsä Giuseppe Maria Scotesen elokuvassa "Il mantello rosso" vuonna 1955. 1960- ja 1970-luvuilla hän esitti pääosia italialaisissa viihde-elokuvissa, joiden tyylilajit vaihtelevat spagettiwesterneistä gialloon ja vakoilujännäreistä kauhuelokuviin ja tieteisfiktioon.


title: Giacomo Rossi Stuart

text: Giacomo Rossi Stuart on näyttelijä Kim Rossi Stuartin isä. Hänet tunnetaan myös taiteilijanimellä "Jack Stewart".


title: Telanganan piirikunnat

text: Intian eteläosassa sijaitseva Telanganan osavaltio jakautuu 10 piirikuntaan.


title: Liam Lynch (sotilas)

text: Liam Lynch (synt. "William Fanaghan Lynch"; 9. marraskuuta 1893 Barnagurraha, Limerickin kreivikunta – 10. huhtikuuta 1923 Clonmel, Tipperaryn kreivikunta) oli irlantilainen sotilas, joka toimi kapinalliseksi ryhtyneen Irlannin tasavaltalaisarmeijan (IRA) komentajana Irlannin sisällissodassa (1922–1923). Hän kaatui itse sodassa vähän ennen kapinallisten antautumista.


title: Liam Lynch (sotilas)

text: Ennen sotilasuraansa Lynch toimi rautakaupan työntekijänä Mitchelstownissa. Siellä hän myös liittyi Irlannin vapaaehtoisjoukkoihin marraskuussa 1913. Corkin alueen vapaaehtoiset eivät osallistuneet vuoden 1916 pääsiäiskapinaan, mutta kapinaviikon aikana Lynch joutui todistamaan eräiden vapaaehtoisjoukkoihin kuuluneiden veljesten teloitusta silloisessa kotikaupungissaan Fermoyssa. Tämän jälkeen hän omistautui kokonaan sotilasuralle ja Irlannin vapaustaistelulle. Vuonna 1917 hänestä tuli Fermoyn vapaaehtoiskomppanian yliluutnantti. Irlannin itsenäisyyssodan aikana Lynch komensi IRA:n Corkin 2. prikaatia. Britit vangitsivat hänet kertaalleen elokuussa 1920, mutta laskivat hänet pian vapaaksi, koska eivät tunnistaneet hänen henkilöllisyyttään. Lynch valittiin maaliskuussa 1921 Irlannin tasavaltalaisveljeskunnan (IRB) ylimpään neuvostoon ja huhtikuussa hänestä tuli divisioonankomentaja IRA:ssa Hän vastusti Irlannin sisällissodan syynä ollutta Ison-Britannian ja Irlannin sopimusta, mutta pyrki silti estämään IRA:n ja itsenäisyysliikkeen kahtiajakautumisen. IRA:n sopimuksenvastaisen siiven laittomaksi julistettu kokous nimitti hänet huhtikuussa 1922 armeijan esikuntapäälliköksi.


title: Liam Lynch (sotilas)

text: Dublinin taistelun jälkeen Lynch siirtyi Etelä-Irlantiin ja ryhtyi aluksi kapinallisten IRA-joukkojen eteläisen divisioonan komentajaksi, joka käsitti neljänneksen koko kapinallisten armeijasta. Hän ilmoitti jatkavansa myös esikuntapäällikkönä ja määräsi IRA:n hajaantumaan itsenäisesti toimiviksi ”lentäviksi kolonniksi” voidakseen tehokkaammin toimia hallituksen joukkoja vastaan. Vuoden 1923 alussa tilanne alkoi näyttää epätoivoiselta, mutta Lynch määräsi joukkonsa jatkamaan taistelua. Lynch oli yhdessä Frank Aikenin kanssa matkalla salaiseen kokoukseen tapaamaan Eamon de Valeraa, joka halusi neuvotella sisällissodan päättämisestä, kun hän joutui huhtikuun 10. päivän aamuna pieneen tulitaisteluun hallituksen joukkojen kanssa Crohan Westissa Knockmealdown-vuorilla, ja haavoittui kuolettavasti. Lynch kuoli myöhemmin samana päivänä Clonmelissa. Hänen seuraajakseen tullut Aiken määräsi kolme viikkoa myöhemmin yksipuolisen tulitauon, joka johti sodan päättymiseen.


title: Pitkäjärvi (Orivesi)

text: Pitkäjärvi on Oriveden kunnassa sijaitseva kylä. Pitkäjärven asutus mukailee Längelmäveden rantoja.


title: Pitkäjärvi (Orivesi)

text:
Kylä on Oriveden alueen vanhimpia asutuskeskittymiä. Kirkonkirjoissa on merkintöjä Pitkäjärven tiloista 1500-luvun puolivälistä lähtien. Nimi Pitkäjärvi tulee todennäköisesti Laasojärven ja Aurikkojärven ennen vedenpinnan laskua muodostamasta "pitkästä järvestä". Nykyisin lähialueella ei sijaitse Pitkäjärvi-nimistä järveä.
Kylän tärkeimpiä nähtävyyksiä on Aimo Tukiaisen perustama Purnun taidekeskus, jossa järjestetään vuosittain Suomen vanhin kesänäyttely.


title: Pitkäjärvi (Orivesi)

text: Pitkäjärven nuorisoseuralla on aktiivista toimintaa seurantalo Lehtolassa ja kylän Laasojärven yhteisrannassa. Nykyisin kylä on suosittua mökkiseutua. Alueella toimii vielä joitakin maatiloja.


title: Pitkäjärvi (Orivesi)

text: Jalmari Finne on kirjoittanut kyläläisten elämään pohjautuvan näytelmän "Pitkäjärveläiset" (1923). Näytelmän lähteenä on käytetty muun muassa 1700-luvun oikeusasiakirjoja. Näytelmästä on tehty myös elokuvaversio "Pitkäjärveläiset" (1951), jonka on ohjannut Wilho Ilmari.


title: Kansankeittiö

text: Kansankeittiöiksi (myös kunnankeittiö) kutsuttiin 1800-luvun puolivälistä lähtien Suomeen perustettuja ravintoloita, joiden alkuperäisenä tarkoituksena oli tarjota kohtuuhintaista tai jopa ilmaista ruokaa vähävaraisille. Aluksi niitä ylläpitivät ylempien sosiaaliluokkien hyväntekeväisyysjärjestöt, kuten rouvasväenyhdistykset. Ruokaloiden esikuvana oli muualla Euroopassa 1800-luvun kuluessa aloitettu vastaavanlainen köyhien vapaaehtoinen ruokahuolto. Myöhemmin kansankeittiöitä alkoivat perustamaan esimerkiksi työväenyhdistykset ja 1900-luvun alussa kansankeittiöiksi saatettiin nimittää myös ensimmäisiä teollisuuslaitosten yhteyteen perustettuja työmaaruokaloita.


title: Kansankeittiö

text: Yhteistä niille kaikille oli, että ruokalat oli tarkoitettu nimenomaan työläisille ja muille alemmille sosiaaliluokille erotuksena tavallisista ravintoloista, joiden asiakaskunta koostui varakkaammasta väestöstä. 1800–1900-lukujen vaihteessa perustetut kansankeittiöt erosivat muista ravintoloista paitsi asiakaskuntansa vuoksi, myös ulkoasultaan. Ne olivat sisustukseltaan pelkistetympiä, esimerkiksi pöytäliinat puuttuivat usein kokonaan ja myös astiastot olivat yksinkertaisimpia. Lisäksi kansankeittiöiden aukioloajat ja anniskeluoikeudet olivat rajoitetumpia kuin vallasväelle tarkoitetuilla ensimmäisen luokan ravintoloilla. Kansankeittiöissä oli usein myös lukunurkkauksia, joiden kirjoja asiakkaiden oli mahdollisuus lainata kotiinsa.


title: Kansankeittiö

text: Nykyään Suomessa käyttävät kansankeittiö-nimitystä monet erilaisten vaihtoehtoliikkeiden ylläpitämät edulliset ruokapaikat, joissa on tarjolla esimerkiksi vegaanista ruokaa. Sellainen toimii muun muassa Tampereella Hirvitalossa.


title: Kansankeittiö

text: 1800-luvun puolivälissä rouvasväenyhdistykset alkoivat perustamaan köyhille lapsille ja työttömille tarkoitettuja keittoloita eri puolille Suomea. Niissä oli tarjolla nimensä mukaisesti keittoa, jota oli mahdollisuus ostaa myös kotiin vietäväksi.


title: Kansankeittiö

text: Työväenyhdistykset perustivat ensimmäisiä kansankeittiöitään 1880-luvulta lähtien. Niiden tarkoituksena oli tarjota edullista ruokaa yhdistysten jäsenille. Esimerkiksi Helsingin työväenyhdistys perusti oman ravintolan Kaivokadulle 1884, josta se siirtyi vuonna 1908 vastavalmistuneelle Helsingin työväentalolle. Työväenyhdistysten kansankeittiöissä oli ruoan lisäksi tarjolla muun muassa kahvia, olutta ja muita virvokkeita. Ne toimivat myös yleisinä kokoontumispaikkoina sekä poliittisten tilaisuuksien pitopaikkoina. 1800–1900-lukujen vaihteessa omia kansankeittiöitään avasivat työväenyhdistysten lisäksi useat muut yhdistykset ja järjestöt sekä muun muassa osuuskauppa Elanto. Myös useat työväenliikkeen aktiivit toimivat kansankeittiöiden pitäjinä, kuten Eetu Salin, jolla oli oma ruokala Hyvinkäällä ja myöhemmin Porissa, sekä Taavi Tainio, joka omisti kansankeittiön Turussa vuosina 1909–1914. Alkoholia anniskelevien kapakoiden kilpailijoiksi kansankeittiöitä puolestaan perustivat raittiusliikkeen aktiivit, kuten esimerkiksi Alli Trygg-Helenius, joka avasi oman kansankeittiön Helsingin Sörnäisiin vuonna 1889.


title: Kansankeittiö

text: Ensimmäisen maailmansodan aiheuttaman elintarvikepulan johdosta ruoan hinta nousi ja lähinnä työväenliikkeen ehdotuksesta Suomeen perustettiin ensimmäiset kunnalliset kansankeittiöt. Esimerkiksi Helsingin kaupunginvaltuusto asetti asiaa hoitamaan erityisen Kansanravitsemushallituksen, joka perusti ainakin seitsemän kunnankeittiötä eri puolille kaupunkia. Niitä perustettiin sodan aikana myös ainakin Turkuun. Kunnankeittiöiden toiminnasta vastasivat kunnat yhdessä tarkoitusta varten perustetun Valtion kotitaloustoimikunnan kanssa. Vastaavia kansankeittiöitä perustettiin ensimmäisen maailmansodan aikana lähes kaikkiin Euroopan maihin.


title: Igman Olympic Jumps

text: Igman Olympic Jumps on viiden hyppyrimäen muodostama mäkihyppystadion Hadžićissa lähellä Sarajevoa Bosnia-Hertsegovinassa.


title: Igman Olympic Jumps

text: Hyppyrimäet rakennettiin vuoden 1984 talviolympialaisia varten. Kolme pienintä hyppyrimäkeä on tuhoutunut sodissa. Sarajevo on valittu vuoden 2017 Euroopan nuorten talviolympiafestivaalien isäntäkaupungiksi ja mäet on tarkoitus korjata tai rakentaa uudelleen kisoja varten.


title: Igman Olympic Jumps

text: Olympialaisissa suurmäen kilpailun voitti Matti Nykänen ja normaalimäen kilpailun voitti Jens Weißflog.


title: Igman Olympic Jumps

text: Mäkiennätyksen 116,0 metriä on hypännyt Matti Nykänen.


title: Jenkkisäänite

text: Jenkkarekka Äänite eli Jenkkisäänite on Jukka Pojan ja Sandra Rousun perustama levy-yhtiö. Se on julkaissut Jukkapojan ja hänen yhtyeidensä levyjä. Levy-yhtiö toimi vuoteen 2003 asti nimellä RePekka äänite.


title: Forza Rossa Racing

text: Forza Rossa Racing (lyhenettynä Forza Rossa tai FRR) on romanialainen F1-talli, jonka oli tarkoitus osallistua sarjaan kaudella 2015. Se ei kuitenkaan ollut FIA:n julkistamassa alustavassa osallistujaluettelossa. Tallin perusti entinen tallipäällikkö Colin Kolles. Tallin päämaja tulee sijaitsemaan Saksassa. Talli käyttää Renault'n V6-turbomoottoreita.


title: Forza Rossa Racing

text: Tallin nimi "Forza Rossa" tulee Bukarestissa sijaitsevasta samannimisestä katuautojen maahantuojasta, joka myös on F1-tallin taustalla.


title: Rory O’Connor

text: Rory O’Connor (1883 Dublin – 8. joulukuuta 1922 Dublin) oli irlantilainen aktivisti ja Irlannin tasavaltalaisarmeijan (IRA) upseeri. Hänen johtamansa Dublinin oikeustalon valtaus viime kädessä johti Irlannin sisällissodan puhkeamiseen kesäkuussa 1922.


title: Rory O’Connor

text: O’Connor opiskeli University College Dublinissa ja työskenteli vuosina 1911–1915 rautatieinsinöörinä Kanadassa, jossa hän liittyi Irlannin itsenäisyyttä ajaneeseen feeniläisliikkeeseen. Hän osallistui vuoden 1916 pääsiäiskapinaan ja hänen sanottu myös olleen ennen kapinan alkua väärentämässä odotettavissa olleista pidätyksistä vihjannutta asiakirjaa (nk. "Castle document"), jolla maltillisia pyrittiin houkuttelemaan ryhtymään kapinaan. Kapinan jälkeen hän oli vangittuna. O’Connorista tuli vuonna 1918 IRA:n insinööritoimen johtaja ja Irlannin itsenäisyyssodan aikana 1919–1921 hän johti Englannin alueella tehtyjä iskuja, joihin kuului muun muassa järjestettyjä vankilapakoja ja terroristisia pommi-iskuja.


title: Rory O’Connor

text: O’Connor vastusti jyrkästi Ison-Britannian ja Irlannin sopimusta ja maaliskuussa 1922 hänet valittiin sopimusta vastustaneen IRA:n siiven sotilasneuvoston puheenjohtajaksi. Muutamaa viikkoa myöhemmin hän johti kahdensadan IRA-miehen ryhmää, jotka valtasivat ja miehittivät Dublinin oikeustalon. Kun valtaajat kieltäytyivät perääntymästä, Michael Collins määräsi lopulta hallituksen joukot aloittamaan hyökkäyksen 28. kesäkuuta. Seurannut Dublinin taistelu päättyi kapinallisten tappioon ja vatsaan haavoittunut O’Connor joutui vastentahtoisesti antautumaan Dublinin prikaatin komentajan Oscar Traynorin määräyksestä. Sen jälkeen häntä pidettiin Mountjoyn vankilassa. Hallituksen joukot teloittivat O’Connorin ja neljä muuta vankia sisällissodan aikana 8. joulukuuta kostoksi IRA:n edellisenä päivänä suorittamasta kansanedustaja ja prikaatinkenraali Sean Halesin murhasta. Teloitusmääräyksen antanut oikeusministeri Kevin O’Higgins oli ennen sisällissotaa ollut O’Connorin henkilökohtainen ystävä.


title: André Almeida

text: André Gomes Magalhães Almeida (s. 10. syyskuuta 1990 Lissabon, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on luontaiselta pelipaikaltaan keskikenttäpelaaja, mutta voi pelata tarvittaessa myös laitapuolustajana.


title: André Almeida

text: Almeida siirtyi kesällä 2011 Benficaan, josta hänet lainattiin välittömästi União Leiriaan. Joulukuussa 2011 lainasopimus keskeytettiin ja hän palasi takaisin omistajaseuraansa. Hän pelasi neljässä ottelussa loppukauden aikana.


title: André Almeida

text: Kauden 2012–2013 Almeida aloitti seuran reservijoukkueessa, mutta siirtoikkunan viime hetkien Javi Garcían ja Axel Witselin myyntien takia hänet nostettiin takaisin edustusjoukkueeseen. Hän toimi kauden aikana vaihtoehtona joko keskikentän pohjalle tai oikeaksi laitapuolustajaksi.


title: André Almeida

text: Almeida teki ensiesiintymisensä Portugalin maajoukkueessa 11. lokakuuta 2013 Israelia vastaan.


title: André Almeida

text: Almeida kuului 19. toukokuuta 2014 nimettyyn 23 pelaajan kokoonpanoon vuoden 2014 MM-kilpailuihin.


title: Human (Christina Perrin kappale)

text: Human on yhdysvaltalaisen laulaja-lauluntekijä Christina Perrin kappale, joka julkaistiin 18. marraskuuta 2013 Perrin toisen studioalbumin, "Head or Heart", ensimmäisenä singlenä.


title: Human (Christina Perrin kappale)

text: Kuten monet muutkin Perrin kappaleista, "Human" on power pop-balladi, joka rakentuu pianomelodian ympärille ja esittelee Perrin ääntä. Kappaleessa Perri laulaa ihmisen haavoittuvaisuudesta. Kriitikot antoivat singlelle pääosin myönteistä palautetta, kehuen sen sanomaa ja radioon sopivuutta.


title: Human (Christina Perrin kappale)

text: Elliot Sellersin ohjaama musiikkivideo julkaistiin YouTubessa 3. tammikuuta 2014. Videolla Perri esittää robottia, joka kappaleen loppua kohti muuttuu ihmiseksi.